ai4bharat/Pralekha huggingface dataset:
ਖੇਤੀਬਾੜੀ ਮੰਤਰਾਲਾ
ਭਾਰਤ ਸਰਕਾਰ ਕਿਸਾਨਾਂ ਦੀ ਭਲਾਈ ਲਈ ਵਚਨਬੱਧ ਹੈ ਅਤੇ ਖੇਤੀਬਾੜੀ ਇਸ ਦੀ ਪਹਿਲੀ ਤਰਜੀਹ ਹੈ- ਖੇਤੀਬਾੜੀ ਮੰਤਰੀ ਸ਼੍ਰੀ ਨਰੇਂਦਰ ਸਿੰਘ ਤੋਮਰ
ਐਮਐਸਪੀ 'ਤੇ ਖੇਤੀ ਉਤਪਾਦਾਂ ਦੀ ਖਰੀਦ ਜਾਰੀ ਰਹੇਗੀ
ਕੇਂਦਰੀ ਖੇਤੀਬਾੜੀ ਮੰਤਰੀ ਅਤੇ ਰੇਲਵੇ, ਖਪਤਕਾਰ ਮਾਮਲੇ, ਖੁਰਾਕ ਅਤੇ ਜਨਤਕ ਵੰਡ ਮੰਤਰੀ ਨੇ ਨਵੀਂ ਦਿੱਲੀ ਵਿਖੇ ਪੰਜਾਬ ਦੇ ਕਿਸਾਨ ਸੰਗਠਨਾਂ ਦੇ ਨੁਮਾਇੰਦਿਆਂ ਨਾਲ ਗੱਲਬਾਤ ਕੀਤੀ
ਖੇਤੀਬਾੜੀ ਮੰਤਰੀ ਸ਼੍ਰੀ ਨਰੇਂਦਰ ਸਿੰਘ ਤੋਮਰ, ਰੇਲਵੇ ਮੰਤਰੀ ਸ੍ਰੀ ਪੀਯੂਸ਼ ਗੋਇਲ ਅਤੇ ਵਣਜ ਅਤੇ ਉਦਯੋਗ ਮੰਤਰਾਲੇ ਵਿੱਚ ਰਾਜ ਮੰਤਰੀ ਸ਼੍ਰੀ ਸੋਮ ਪ੍ਰਕਾਸ਼ ਨੇ 13 ਨਵੰਬਰ, 2020 ਨੂੰ ਵਿਗਿਆਨ ਭਵਨ, ਨਵੀਂ ਦਿੱਲੀ ਵਿਖੇ ਪੰਜਾਬ ਦੇ ਕਿਸਾਨ ਸੰਗਠਨਾਂ ਦੇ ਨੁਮਾਇੰਦਿਆਂ ਨਾਲ ਗੱਲਬਾਤ ਕੀਤੀ।
ਸ਼ੁਰੂਆਤ ਵਿਚ, ਖੇਤੀਬਾੜੀ ਮੰਤਰੀ ਨੇ ਪੰਜਾਬ ਦੀਆਂ ਕਿਸਾਨ ਜੱਥੇਬੰਦੀਆਂ ਦੇ ਨੁਮਾਇੰਦਿਆਂ ਦਾ ਦਿਲੋਂ ਸਵਾਗਤ ਕੀਤਾ ਅਤੇ ਕਿਸਾਨਾਂ ਦੇ ਸਸ਼ਕਤੀਕਰਨ ਲਈ ਖੇਤੀਬਾੜੀ ਸੈਕਟਰ ਵਿਚ ਕੀਤੇ ਸੁਧਾਰਾਂ ਬਾਰੇ ਜਾਣਕਾਰੀ ਦਿੱਤੀ। ਇਸ ਗੱਲ ਤੇ ਜ਼ੋਰ ਦਿੱਤਾ ਗਿਆ ਕਿ ਪੇਂਡੂ ਆਰਥਿਕਤਾ ਨੂੰ ਉਤਸ਼ਾਹਤ ਕਰਨ ਲਈ ਖੇਤੀਬਾੜੀ ਭਾਰਤ ਸਰਕਾਰ ਦੀ ਹਮੇਸ਼ਾ ਪਹਿਲੀ ਤਰਜੀਹ ਹੁੰਦੀ ਹੈ। ਉਨ੍ਹਾਂ ਦੱਸਿਆ ਕਿ ਸਰਕਾਰ ‘ਆਤਮਨਿਰਭਰ ਭਾਰਤ’ ’ਤੇ ਵਿਸ਼ੇਸ਼ ਧਿਆਨ ਦੇ ਕੇ ਕਿਸਾਨਾਂ ਦੀ ਭਲਾਈ ਲਈ ਕਈ ਉਪਰਾਲੇ ਕਰ ਰਹੀ ਹੈ। ਨਵੇਂ ਫਾਰਮ ਐਕਟ ਨਾ ਸਿਰਫ ਕਿਸਾਨਾਂ ਨੂੰ ਆਪਣੀ ਉਪਜ ਨੂੰ ਵਾਜਬ ਮੁੱਲ 'ਤੇ ਵੇਚਣ ਦੀ ਚੋਣ ਦੀ ਆਜ਼ਾਦੀ ਪ੍ਰਦਾਨ ਕਰਨਗੇ ਬਲਕਿ ਕਿਸਾਨਾਂ ਦੇ ਹਿੱਤ ਦੀ ਰਾਖੀ ਵੀ ਕਰਨਗੇ।
ਗੱਲਬਾਤ ਦੌਰਾਨ ਮੰਤਰੀਆਂ ਨੇ ਕਿਸਾਨ ਜੱਥੇਬੰਦੀਆਂ ਦੇ ਨੁਮਾਇੰਦਿਆਂ ਨੂੰ ਇਹ ਵੀ ਦੱਸਿਆ ਕਿ ਐਮਐਸਪੀ ਅਤੇ ਮੰਡੀ ਪ੍ਰਣਾਲੀ ’ਤੇ ਖੇਤੀ ਉਤਪਾਦਾਂ ਦੀ ਖਰੀਦ ਪਹਿਲਾਂ ਦੀ ਤਰ੍ਹਾਂ ਜਾਰੀ ਰਹੇਗੀ। ਨਵਾਂ ਖੇਤੀ ਐਕਟ ਮੰਡੀਆਂ ਨੂੰ ਕਿਸਾਨਾਂ ਨੂੰ ਬਿਹਤਰ ਸੇਵਾਵਾਂ ਉਪਲਬਧ ਕਰਵਾਉਣ ਲਈ ਉਤਸ਼ਾਹਤ ਕਰੇਗਾ।
ਕਿਸਾਨ ਸੰਗਠਨਾਂ ਦੇ ਨੁਮਾਇੰਦਿਆਂ ਨੇ ਨਵੇਂ ਖੇਤੀ ਐਕਟ ਬਾਰੇ ਆਪਣੇ ਵਿਚਾਰ ਪ੍ਰਗਟ ਕੀਤੇ।
ਕਿਸਾਨਾਂ ਦੇ ਨੁਮਾਇੰਦਿਆਂ ਨੂੰ ਸਰਕਾਰ ਵੱਲੋਂ ਚੁੱਕੇ ਹੋਰ ਉਪਰਾਲਿਆਂ ਜਿਵੇਂ ਕਿ ਖੇਤੀਬਾੜੀ ਬੁਨਿਆਦੀ ਢਾਂਚਾ ਫੰਡ ਅਤੇ 10,000 ਕਿਸਾਨ ਉਤਪਾਦਕ ਸੰਸਥਾਵਾਂ ਦੀ ਸਥਾਪਨਾ ਤੋਂ ਵੀ ਜਾਣੂ ਕਰਵਾਇਆ ਗਿਆ ਜੋ ਕਿ ਕਿਸਾਨਾਂ ਦੀ ਆਮਦਨੀ ਵਧਾਉਣ ਅਤੇ ਦਿਹਾਤੀ ਖੇਤਰਾਂ ਵਿੱਚ ਨੌਜਵਾਨਾਂ ਲਈ ਰੁਜ਼ਗਾਰ ਦੇ ਮੌਕੇ ਪੈਦਾ ਕਰਨ ਦੇ ਉਦੇਸ਼ ਨਾਲ ਕੀਤੀ ਗਈ ਹੈ।
ਗੱਲਬਾਤ ਦੌਰਾਨ ਕਿਸਾਨਾਂ ਦੀ ਭਲਾਈ ਨਾਲ ਜੁੜੇ ਵੱਖ ਵੱਖ ਮੁੱਦਿਆਂ ਤੇ ਵਿਸਥਾਰ ਨਾਲ ਵਿਚਾਰ ਵਟਾਂਦਰਾ ਕੀਤਾ ਗਿਆ। ਇਹ ਭਰੋਸਾ ਦਿਵਾਇਆ ਗਿਆ ਕਿ ਭਾਰਤ ਸਰਕਾਰ ਕਿਸਾਨਾਂ ਦੇ ਹਿੱਤਾਂ ਦੀ ਰਾਖੀ ਲਈ ਹਮੇਸ਼ਾਂ ਵਚਨਬੱਧ ਹੈ ਅਤੇ ਕਿਸਾਨਾਂ ਦੀ ਭਲਾਈ ਲਈ ਵਿਚਾਰ ਵਟਾਂਦਰੇ ਲਈ ਹਮੇਸ਼ਾਂ ਤਿਆਰ ਹੈ। ਗੱਲਬਾਤ ਸਦਭਾਵਨਾ ਵਾਲੇ ਮਾਹੌਲ ਵਿਚ ਹੋਈ ਅਤੇ ਦੋਵੇਂ ਧਿਰਾਂ ਹੋਰ ਚਰਚਾ ਜਾਰੀ ਰੱਖਣ ਲਈ ਸਹਿਮਤ ਹੋਈਆਂ ।
----------------------------------------------
ਏਪੀਐੱਸ
(Visitor Counter : 102
ਸੂਚਨਾ ਤੇ ਪ੍ਰਸਾਰਣ ਮੰਤਰਾਲਾ
ਡੀਡੀ ਇੰਡੀਆ ਯੱਪ ਟੀਵੀ ’ਤੇ ਗਲੋਬਲ ਓਟੀਟੀ ਪਲੈਟਫਾਰਮ ਨੇ ਪਹੁੰਚ ਦਾ ਵਿਸਤਾਰ ਕੀਤਾ
ਡੀਡੀ ਇੰਡੀਆ ਚੈਨਲ ਦੀ ਗਲੋਬਲ ਪਹੁੰਚ ਦਾ ਵਿਸਤਾਰ ਕਰਨ ਦੇ ਆਪਣੇ ਦ੍ਰਿਸ਼ਟੀਕੋਣ ਦੇ ਅਨੁਪਾਲਨ, ਗਲੋਬਲ ਪਲੈਟਫਾਰਮਾਂ ’ਤੇ ਵਿਭਿੰਨ ਅੰਤਰਰਾਸ਼ਟਰੀ ਗਤੀਵਿਧੀਆਂ ਬਾਰੇ ਭਾਰਤ ਦੇ ਦ੍ਰਿਸ਼ਟੀਕੋਣ ਨੂੰ ਸਾਹਮਣੇ ਰੱਖਣ ਅਤੇ ਵਿਸ਼ਵ ਦੇ ਸਾਹਮਣੇ ਭਾਰਤ ਦੇ ਸੱਭਿਆਚਾਰ ਅਤੇ ਕਦਰਾਂ-ਕੀਮਤਾਂ ਦਾ ਪ੍ਰਦਰਸ਼ਨ ਕਰਨ ਦੇ ਲਈ, ਭਾਰਤ ਦੇ ਜਨਤਕ ਪ੍ਰਸਾਰਣਕਰਤਾ ਪ੍ਰਸਾਰ ਭਾਰਤੀ ਨੇ ਯੱਪ ਟੀਵੀ-ਇੱਕ ਓਵਰ-ਦ-ਟੌਪ  ਪਲੈਟਫਾਰਮ ਦੇ ਨਾਲ ਸਹਿਮਤੀ ਪੱਤਰ ’ਤੇ ਦਸਤਖਤ ਕੀਤੇ ਹਨ। ਇਹ ਪਲੈਟਫਾਰਮ ਪੂਰੇ ਵਿਸ਼ਵ ਦੇ ਟੈਲੀਵਿਜਨ ਦਰਸ਼ਕਾਂ ਦੇ ਲਈ ਪ੍ਰਵੇਸ਼ ਦੁਆਰ ਹੈ।
ਇਸ ਨਾਲ, ਡੀਡੀ ਇੰਡੀਆ ਹੁਣ ਅਮਰੀਕਾ, ਇੰਗਲੈਂਡ, ਯੂਰੋਪ, ਮੱਧ ਪੂਰਬ, ਸਿੰਗਾਪੁਰ, ਆਸਟ੍ਰੇਲੀਆ ਅਤੇ ਨਿਊਜ਼ੀਲੈਂਡ ਵਿੱਚ ਯੱਪ ਟੀਵੀ ਦੇ ਓਟੀਟੀ ਪਲੈਟਫਾਰਮ ’ਤੇ ਉਪਲਬਧ ਹੈ।
ਡੀਡੀ ਇੰਡੀਆ, ਪ੍ਰਸਾਰ ਭਾਰਤੀ ਦਾ ਅੰਤਰਰਾਸ਼ਟਰੀ ਚੈਨਲ ਹੈ, ਜੋ ਦੁਨੀਆ ਦੇ ਲਈ ਭਾਰਤ ਦਾ ਇੱਕ ਝਰੋਖਾ ਹੈ। ਇਹ ਚੈਨਲ ਆਪਣੇ ਵਿਭਿੰਨ ਪ੍ਰੋਗਰਾਮਾਂ ਦੇ ਜ਼ਰੀਏ ਅੰਤਰਰਾਸ਼ਟਰੀ ਦਰਸ਼ਕਾਂ ਦੇ ਲਈ ਸਭ ਘਰੇਲੂ ਅਤੇ ਆਲਮੀ ਗਤੀਵਿਧੀਆਂ ਬਾਰੇ ਭਾਰਤ ਦੇ ਦ੍ਰਿਸ਼ਟੀਕੋਣ ਨੂੰ ਪੇਸ਼ ਕਰਦਾ ਹੈ। 190 ਤੋਂ ਅਧਿਕ ਦੇਸ਼ਾਂ ਵਿੱਚ ਉਪਲਬਧ, ਡੀਡੀ ਇੰਡੀਆ ਦੁਨੀਆ ਭਰ ਵਿੱਚ ਮੌਜੂਦ ਪ੍ਰਵਾਸੀ ਭਾਰਤੀਆਂ ਅਤੇ ਭਾਰਤ ਦੇ ਦਰਮਿਆਨ ਇੱਕ ਪੁਲ਼ ਦੇ ਰੂਪ ਵਿੱਚ ਵੀ ਕੰਮ ਕਰਦਾ ਹੈ।
ਡੀਡੀ ਇੰਡੀਆ ਨੇ ਆਪਣੇ ਤਿੱਖੇ ਵਿਸ਼ਲੇਸ਼ਣ ਅਤੇ ਕਮੈਂਟਰੀ, ਵਿਚਾਰ ਉਤੇਜਕ ਦ੍ਰਿਸ਼ਟੀਕੋਣ ਅਤੇ ਵਿਚਾਰਾਂ ਅਤੇ ਅਤਿਆਧੁਨਿਕ ਵਿਜ਼ੂਅਲ ਪ੍ਰੈਜ਼ੈਂਟੇਸ਼ਨ ਦੇ ਜ਼ਰੀਏ ਸਬੰਧਿਤ ਮੁੱਦਿਆਂ ’ਤੇ ਆਪਣੇ ਆਪ ਨੂੰ ਇੱਕ ਗਲੋਬਲ ਪ੍ਰਭਾਵਕਰਤਾ ਦੇ ਰੂਪ ਵਿੱਚ ਸਥਾਪਿਤ ਕੀਤਾ ਹੈ। ਗਹਿਰੇ ਵਿਸ਼ਲੇਸ਼ਣ ਅਤੇ ਖੋਜ ’ਤੇ ਅਧਾਰਿਤ ਇਸ ਦਾ ਇੱਕ ਮਕਬੂਲ ਸ਼ੋਅ ‘ਬਾਇਓ-ਕੂਐਸਟ’ ਹੈ। ਇਹ ਸੀਰੀਜ਼ ਕੋਵਿਡ-19 ਦੀ ਉਤਪਤੀ, ਵੈਕਸੀਨ ਦੇ ਵਿਕਾਸ ਅਤੇ ਕੋਵਿਡ ਨਾਲ ਸਬੰਧਿਤ ਹੋਰ ਵਿਗਿਆਨਕ ਖੋਜ ਨਾਲ ਸਬੰਧਿਤ ਹੈ। ਇਸ ਦੇ ਸਭ ਤੋਂ ਅਧਿਕ ਦਰਸ਼ਕਾਂ ਵਾਲੇ ਸ਼ੋਅ ਹਨ-ਇੰਡੀਆ ਆਇਡੀਆਜ਼, ਵਰਲਡ ਟੁਡੇ, ਇੰਡੀਅਨ ਡਿਪਲੋਮੈਸੀ , ਡੀਡੀ ਡਾਇਲੌਗ ਅਤੇ ਨਿਊਜ਼ ਨਾਈਟ ਆਦਿ।
ਯੱਪ ਟੀਵੀ ਦੇ ਜ਼ਰੀਏ, ਕੋਈ ਵੀ ਵਿਅਕਤੀ ਦੁਨੀਆ ਵਿੱਚ ਕਿਤੇ ਵੀ, ਕਦੇ ਵੀ ਲਾਈਵ ਟੀਵੀ ਦੇਖ ਸਕਦਾ ਹੈ। ਯੱਪ ਟੀਵੀ ਨੇ ਭਾਰਤੀ ਟੀਵੀ ਚੈਨਲਾਂ ਨੂੰ ਦੁਨੀਆ ਭਰ ਵਿੱਚ ਸਹਿਜ ਅਤੇ ਲਾਗਤ ਪ੍ਰਭਾਵੀ ਰੂਪ ਨਾਲ ਉਪਲਬਧ ਕਰਵਾਇਆ ਹੈ।
ਕੰਟੈਂਟ ਹੋਸਟਿੰਗ ਸਮਝੌਤੇ ’ਤੇ ਪ੍ਰਸਾਰ ਭਾਰਤ ਨੇ ਮੁੱਖ ਕਾਰਜਕਾਰੀ ਅਧਿਕਾਰੀ , ਸ਼੍ਰੀ ਸ਼ਸ਼ੀ ਸ਼ੇਖਰ ਵੇਂਪਤੀ ਅਤੇ ਯੱਪ ਟੀਵੀ ਦੇ ਸੰਸਥਾਪਕ ਅਤੇ ਮੁੱਖ ਕਾਰਜਕਾਰੀ ਅਧਿਕਾਰੀ , ਸ਼੍ਰੀ ਉਦੈ ਰੈੱਡੀ ਨੇ ਦਸਤਖਤ ਕੀਤੇ ਹਨ।
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਬੁੱਧ ’ਤੇ ਪੀਆਈਬੀ ਬੁੱਕਲੈਟ ਸਾਂਝੀ ਕੀਤੀ, ਜੋ ਵਰ੍ਹਿਆਂ ਤੋਂ ਬੁੱਧ ’ਤੇ ਦਿੱਤੇ ਗਏ ਉਨ੍ਹਾਂ ਦੇ ਭਾਸ਼ਣਾਂ ਦਾ ਸੰਗ੍ਰਿਹ ਹੈ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਕੱਲ੍ਹ ਸਵੇਰੇ 10 ਵਜੇ ਦਿੱਲੀ ਵਿੱਚ ਗਲੋਬਲ ਬੋਧੀਸਟ ਸਮਿਟ ਨੂੰ ਸੰਬੋਧਨ ਕਰਨਗੇ।
ਪ੍ਰਧਾਨ ਮੰਤਰੀ ਨੇ ਪੱਤਰ ਸੂਚਨਾ ਦਫ਼ਤਰ ਦੁਆਰਾ ਤਿਆਰ ਕੀਤੀ ਗਈ ਇੱਕ ਬੁੱਕਲੈਟ ਸਾਂਝੀ ਕੀਤੀ ਹੈ, ਜੋ ਪ੍ਰਧਾਨ ਮੰਤਰੀ ਦੇ ਭਾਸ਼ਣਾਂ ਅਤੇ ਭਗਵਾਨ ਬੁੱਧ ਅਤੇ ਬੋਧੀਸਟ ਵਿਚਾਰਾਂ ’ਤੇ ਉਨ੍ਹਾਂ ਦੇ ਪ੍ਰਮੁਖ ਹਵਾਲੇ ਦੇ ਸੰਗ੍ਰਹਿ ਹੈ।
ਪੱਤਰ ਸੂਚਨਾ ਦਫ਼ਤਰ ਦੇ ਇੱਕ ਟਵੀਟ ਦਾ ਹਵਾਲੇ ਦਿੰਦੇ ਹੋਏ, ਪ੍ਰਧਾਨ ਮੰਤਰੀ ਨੇ ਟਵੀਟ ਕੀਤਾ:
“ਕੱਲ੍ਹ, 20 ਅਪ੍ਰੈਲ ਨੂੰ ਸਵੇਰੇ 10 ਵਜੇ ਦਿੱਲੀ ਦੇ ਗਲੋਬਲ ਬੁੱਧੀਸਟ ਸਮਿਟ ਨੂੰ ਸੰਬੋਧਨ ਕਰਨਗੇ। ਇਹ ਸਮਿਟ ਵਿਭਿੰਨ ਵਿਅਕਤੀਆਂ ਨੂੰ ਇੱਕ ਸਾਥ ਲਿਆਉਂਦਾ ਹੈ, ਜਿਨ੍ਹਾਂ ਨੇ ਭਗਵਾਨ ਬੁੱਧ ਦੇ ਆਦਰਸ਼ਾਂ ਨੂੰ ਹੋਰ ਲੋਕਪ੍ਰਿਯ ਬਣਾਉਣ ਦੇ ਲਈ ਕੰਮ ਕੀਤਾ ਹੈ।”
ਬੁੱਕਲੈਟ ਨੂੰ ਦੇਖਿਆ ਜਾ ਸਕਦਾ ਹੈ:
ਅੰਗ੍ਰੇਜ਼ੀ ਬੁੱਕਲੈਟ
https://static.pib.gov.in/WriteReadData/specificdocs/documents/2023/apr/doc2023419182601.pdf
ਹਿੰਦੀ ਬੁੱਕਲੈਟ
https://static.pib.gov.in/WriteReadData/specificdocs/documents/2023/apr/doc2023419182701.pdf
ਖਪਤਕਾਰ ਮਾਮਲੇ, ਖੁਰਾਕ ਅਤੇ ਜਨਤਕ ਵੰਡ ਮੰਤਰਾਲਾ
ਫੂਡ ਕਾਰਪੋਰੇਸ਼ਨ ਆਵ੍ ਇੰਡੀਆ ਦੁਆਰਾ ਕਣਕ ਦੀ ਛੇਵੀਂ ਈ-ਨੀਲਾਮੀ ਆਯੋਜਿਤ ਕੀਤੀ ਗਈ।
23 ਖੇਤਰਾਂ ਦੇ 611 ਡਿਪੂਆਂ ਤੋਂ 10.69 ਲੱਖ ਮੀਟ੍ਰਿਕ ਟਨ  ਕਣਕ ਬ੍ਰਿਕੀ ਦੇ ਲਈ ਪੇਸ਼ ਕੀਤੀ ਗਈ
ਛੇਵੀਂ ਈ-ਨੀਲਾਮੀ ਵਿੱਚ 970 ਬੋਲੀਕਾਰਾਂ ਨੂੰ 4.91 ਲੱਖ ਮੀਟ੍ਰਿਕ ਟਨ ਕਣਕ ਵੇਚੀ ਗਈ
ਕਣਕ ਅਤੇ ਆਟੇ ਦੀਆਂ ਕੀਮਤਾਂ ਨੂੰ ਨਿਯੰਤਰਣ ਕਰਨ ਦੇ ਉਪਾਅ ਦੇ ਰੂਪ ਵਿੱਚ ਭਾਰਤ ਸਰਕਾਰ ਦੀ ਇੱਕ ਪਹਿਲ ਦੇ ਤਹਿਤ ਕਣਕ ਦੀ ਹਫਤਾਵਾਰੀ ਈ-ਨੀਲਾਮੀ ਦੀ ਅਗਲੀ ਕੜੀ ਵਿੱਚ ਫੂਡ ਕਾਰਪੋਰੇਸ਼ਨ ਆਵ੍ ਇੰਡੀਆ  ਦੁਆਰਾ ਮਿਤੀ 15 ਮਾਰਚ, 2023 ਨੂੰ ਛੇਵੀਂ ਈ-ਨੀਲਾਮੀ ਆਯੋਜਿਤ ਕੀਤੀ ਗਈ। ਐੱਫਸੀਆਈ ਦੇ 23 ਖੇਤਰਾਂ ਵਿੱਚ 611 ਡਿਪੂਆਂ ਤੋਂ ਕੁੱਲ 10.69 ਲੱਖ ਮੀਟ੍ਰਿਕ ਟਨ ਕਣਕ ਬ੍ਰਿਕੀ ਦੇ ਲਈ ਪੇਸ਼ ਕੀਤੀ ਗਈ ਅਤੇ 970 ਬੋਲੀਕਾਰਾਂ ਨੂੰ 4.91 ਲੱਖ ਮੀਟ੍ਰਿਕ ਟਨ ਕਣਕ ਵੇਚੀ ਗਈ।
ਛੇਵੀਂ ਈ-ਨੀਲਾਮੀ ਵਿੱਚ ਅਖਿਲ ਭਾਰਤੀ ਮੱਧਮਾਨ ਔਸਤਨ ਰਿਜ਼ਰਵ ਕੀਮਤ 2140.46 ਰੁਪਏ ਪ੍ਰਤੀ ਕਵਿੰਟਲ ਦੀ ਤੁਲਨਾ ਵਿੱਚ ਮੱਧਮਾਨ ਔਸਤਨ ਬ੍ਰਿਕੀ ਕੀਮਤ 2214.32 ਰੁਪਏ ਪ੍ਰਤੀ ਕਵਿੰਟਲ ਪ੍ਰਾਪਤ ਹੋਈ। ਛੇਵੀਂ ਨੀਲਾਮੀ ਵਿੱਚ ਸਭ ਤੋਂ ਵਧ ਮੰਗ 100 ਤੋਂ 499 ਮੀਟ੍ਰਿਕ ਟਨ ਤੱਕ ਦੀ ਰਹੀ, ਜਿਸ ਤੋਂ ਬਾਅਦ 500 ਤੋਂ 999 ਮੀਟ੍ਰਿਕ ਟਨ ਦੀ ਅਤੇ ਉਸ ਦੇ ਬਾਅਦ 50 ਤੋਂ 100 ਮੀਟ੍ਰਿਕ ਟਨ ਮਾਤਰਾ ਦੀ ਰਹੀ।
ਪਹਿਲੀ ਨੀਲਾਮੀ 1 ਅਤੇ 2 ਫਰਵਰੀ 2023 ਨੂੰ ਆਯੋਜਿਤ ਕੀਤੀ ਗਈ ਸੀ ਜਿਸ ਵਿੱਚ 9.13 ਲੱਖ ਮੀਟ੍ਰਿਕ ਟਨ ਕਣਕ 1016 ਬੋਲੀਕਾਰਾਂ ਨੂੰ 2474 ਰੁਪਏ ਪ੍ਰਤੀ ਕਵਿੰਟਲ ਦੇ ਮੱਧਮਾਨ ਔਸਤਨ ਕੀਮਤ ’ਤੇ ਵੇਚਿਆ ਗਿਆ। 15 ਫਰਵਰੀ 2023 ਨੂੰ ਦੂਜੀ ਨੀਲਾਮੀ ਵਿੱਚ 3.85 ਲੱਖ ਮੀਟ੍ਰਿਕ ਟਨ ਕਣਕ 1060 ਬੋਲੀਕਾਰਾਂ ਨੂੰ 2338 ਰੁਪਏ ਪ੍ਰਤੀ ਕਵਿੰਟਲ ਦੇ ਮੱਧਮਾਨ ਔਸਤਨ ਕੀਮਤ ’ਤੇ ਵੇਚਿਆ ਗਿਆ। ਤੀਜੀ ਈ-ਨੀਲਾਮੀ ਦੇ ਦੌਰਾਨ 875 ਸਫਲ ਬੋਲੀਕਾਰਾਂ ਨੂੰ 5.07 ਲੱਖ ਮੀਟ੍ਰਿਕ ਟਨ ਕਣਕ 2173 ਰੁਪਏ ਪ੍ਰਤੀ ਕਵਿੰਟਲ ਦੇ ਮੱਧਮਾਨ ਔਸਤਨ ਕੀਮਤ ’ਤੇ ਵੇਚਿਆ ਗਿਆ। ਚੌਥੀ ਈ-ਨੀਲਾਮੀ ਦੇ ਦੌਰਾਨ 5.40 ਲੱਖ ਮੀਟ੍ਰਿਕ ਟਨ ਕਣਕ 1049 ਸਫਲ ਬੋਲੀਕਾਰਾਂ ਨੂੰ 2193.82 ਰੁਪਏ ਪ੍ਰਤੀ ਕਵਿੰਟਲ ਦੇ ਮੱਧਮਾਨ ਔਸਤਨ ਕੀਮਤ ’ਤੇ ਵੇਚਿਆ ਗਿਆ। 5ਵੀਂ ਇ-ਨੀਲਾਮੀ ਵਿੱਚ 5.39 ਲੱਖ ਮੀਟ੍ਰਿਕ ਟਨ ਕਣਕ 1248 ਬੋਲੀਕਾਰਾਂ ਨੂੰ 2179.91 ਰੁਪਏ ਪ੍ਰਤੀ ਕਵਿੰਟਲ ਦੇ ਮੱਧਮਾਨ ਔਸਤਨ ਕੀਤਮ ’ਤੇ ਵੇਚਿਆ ਗਿਆ।
5ਵੀਂ ਈ-ਨੀਲਾਮੀ ਤੱਕ 28.86 ਲੱਖ ਮੀਟ੍ਰਿਕ ਟਨ ਕਣਕ ਦਾ ਸਟਾਕ ਵੇਚਿਆ ਜਾ ਚੁੱਕਿਆ ਹੈ, ਜਿਸ ਵਿੱਚ 14 ਮਾਰਚ, 2023 ਦੇ ਅਨੁਸਾਰ 23.30 ਲੱਖ ਮੀਟ੍ਰਿਕ ਟਨ ਕਣਕ ਦੀ ਚੁਕਾਈ ਹੋ ਗਈ ਹੈ।
ਛੇਵੀਂ ਈ-ਨੀਲਾਮੀ ਦੇ ਬਾਅਦ, ਓਐੱਮਐੱਸਐੱਸ  ਦੇ ਤਹਿਤ ਕਣਕ ਦੀ ਸੰਚਤ ਬ੍ਰਿਕੀ 45 ਲੱਖ ਮੀਟ੍ਰਿਕ ਟਨ ਕਣਕ ਦੇ ਕੁੱਲ ਵੰਡ ਦੇ ਮੁਕਾਬਲੇ 33.77 ਲੱਖ ਮੀਟ੍ਰਕ ਟਨ ਤੱਕ ਪਹੁੰਚ ਗਈ ਹੈ। ਕਣਕ ਦੀ ਇਸ ਬ੍ਰਿਕੀ ਦਾ ਪੂਰੇ ਦੇਸ਼ ਵਿੱਚ ਕਣਕ ਅਤੇ ਆਟੇ ਦੀ ਕੀਮਤਾਂ ਨੂੰ ਘਟ ਕਰਨ ਵਿੱਚ ਕਾਫ਼ੀ ਪ੍ਰਭਾਵ ਪਿਆ ਹੈ। ਓਐੱਮਐੱਸਐੱਸ  ਦੇ ਤਹਿਤ ਕਣਕ ਦੀ ਖੁਲ੍ਹੀ ਬ੍ਰਿਕੀ ਦੇ ਲਈ ਭਵਿੱਖ ਦੇ ਟੈਂਡਰਾਂ ਦੇ ਕਾਰਨ ਕੀਮਤਾਂ ਦੇ ਸਥਿਰ ਬਣੇ ਰਹਿਣ ਦੀ ਸੰਭਾਵਨਾ ਹੈ।
ਰਸਾਇਣ ਤੇ ਖਾਦ ਮੰਤਰਾਲਾ
ਜਨਔਸ਼ਧੀ ਦਿਵਸ ਹਫਤੇ ਦਾ ਅੱਜ ਤੀਜਾ ਦਿਨ ਮਨਾਇਆ ਗਿਆ
"ਟੀਚ ਦੈਮ ਯੰਗ" ਵਿਸ਼ੇ ਤੇ ਵਿਸ਼ੇਸ਼ ਜਾਗਰੂਕਤਾ ਪ੍ਰੋਗਰਾਮ ਆਯੋਜਿਤ ਕੀਤਾ ਗਿਆ
ਜਨ ਔਸ਼ਧੀ ਹਫਤੇ ਦਾ ਅੱਜ ਤੀਜਾ ਦਿਨ ਮਨਾਇਆ ਗਿਆ, ਬੀਪੀਪੀਆਈ, ਜਨ ਔਸ਼ਧੀ ਮਿੱਤਰ ਅਤੇ ਜਨ ਔਸ਼ਧੀ ਕੇਂਦਰਾਂ ਦੇ ਮਾਲਿਕਾਂ ਦੀ ਬਣੀ ਟੀਮ ਨੇ ਦੇਸ਼ ਭਰ ਵਿਚ "ਟੀਚ ਦੈਮ ਯੰਗ" ਦੇ ਵਿਸ਼ੇ ਤੇ ਵਿਸ਼ੇਸ਼ ਜਾਗਰੂਕਤਾ ਪ੍ਰੋਗਰਾਮ ਆਯੋਜਿਤ ਕੀਤੇ। ਇਸ ਪ੍ਰੋਗਰਾਮ ਅਧੀਨ ਬੀਪੀਪੀਆਈ ਅਧਿਕਾਰੀਆਂ ਨੇ ਸਕੂਲਾਂ, ਕਾਲਜਾਂ, ਸੰਸਥਾਵਾਂ ਦਾ ਦੌਰਾ ਕੀਤਾ, ਭਾਗੀਦਾਰਾਂ ਨਾਲ ਗੱਲਬਾਤ ਕੀਤੀ ਅਤੇ ਉਨ੍ਹਾਂ ਨੂੰ ਪ੍ਰਧਾਨ ਮੰਤਰੀ ਭਾਰਤੀ ਜਨ ਔਸ਼ਧੀ ਪਰਿਯੋਜਨਾ ਵਲੋਂ ਪੇਸ਼ ਕੀਤੇ ਗਏ ਉੱਦਮੀ ਮੌਕਿਆਂ ਅਤੇ ਜਨ ਔਸ਼ਧੀ ਬਾਰੇ ਜਾਗਰੂਕ ਕੀਤਾ।
ਇਸ ਗਤੀਵਿਧੀ ਦੇ ਇਕ ਹਿੱਸੇ ਵਜੋਂ ਸਿਹਤ ਅਤੇ ਸਵੱਛਤਾ ਸਿੱਖਿਆ ਪ੍ਰੋਗਰਾਮ ਵਿਦਿਆਰਥੀਆਂ ਨੂੰ ਜਨ ਔਸ਼ਧੀ ਕੇਂਦਰਾਂ ਤੇ ਬਹੁਤ ਹੀ ਘੱਟ ਕੀਮਤਾਂ ਤੇ ਉਪਲਬਧ ਉੱਚ ਮਿਆਰੀ ਉਤਪਾਦਾਂ ਬਾਰੇ ਜਾਗਰੂਕ ਕੀਤਾ ਗਿਆ। ਮਹਿਲਾ ਵਿਦਿਆਰਥੀਆਂ ਨੂੰ ਭਾਰਤ ਸਰਕਾਰ ਵਲੋਂ ਨਵੀਆਂ ਕੀਮਤਾਂ ਅਰਥਾਤ 1 ਰੁਪਏ ਪ੍ਰਤੀ ਪੈਡ ਦੇ ਹਿਸਾਬ ਨਾਲ ਸੁਵਿਧਾ ਸੈਨਿਟਰੀ ਨੈਪਕਿਨਜ਼ ਦੀ ਮੁੜ ਤੋਂ ਲਾਚਿੰਗ  ਬਾਰੇ ਦੱਸਿਆ ਗਿਆ। ਸਰਕਾਰ ਦਾ ਇਹ ਮਹੱਤਵਪੂਰਨ ਕਦਮ ਭਾਰਤ ਵਿਚ ਔਰਤਾਂ ਦੀ ਸਿਹਤ ਅਤੇ ਸਵੱਛਤਾ ਨੂੰ ਯਕੀਨੀ ਬਣਾਏਗਾ ਜੋ ਹੁਣ ਤੱਕ ਮਹਾਵਾਰੀ ਚੱਕਰ ਦੌਰਾਨ ਗੈਰ-ਸਵੱਛਤਾ ਵਾਲੀਆਂ ਸਹੂਲਤਾਂ ਦੀ ਵਰਤੋਂ ਕਰ ਰਹੀਆਂ ਸਨ ਕਿਉਂਕਿ ਉਹ ਸੈਨਿਟਰੀ ਨੈਪਕਿਨਜ਼ ਖਰੀਦਣ ਦੇ ਯੋਗ ਨਹੀਂ ਸਨ। ਜਨ ਔਸ਼ਧੀ ਸੁਵਿਧਾ ਦੇਸ਼ ਭਰ ਵਿਚ 7,400 ਤੋਂ ਵੱਧ ਪੀਐਮਬੀਜੇਪੀ ਕੇਂਦਰਾਂ ਤੇ ਵਿੱਕਰੀ ਲਈ ਉਪਲਬਧ ਕਰਵਾਈ ਗਈ ਹੈ। 28 ਪਰਵਰੀ, 2021 ਤੱਕ ਇਨ੍ਹਾਂ ਕੇਂਦਰਾਂ ਰਾਹੀਂ 11.18 ਕਰੋੜ ਰੁਪਏ ਤੋਂ ਵੱਧ ਦੇ ਪੈਡਾਂ ਦੀ ਵਿੱਕਰੀ ਕੀਤੀ ਗਈ ਸੀ।
ਤੀਜਾ ਜਨ ਔਸ਼ਧੀ ਦਿਵਸ 7 ਮਾਰਚ, 2021 ਨੂੰ "ਸੇਵਾ ਭੀ" - "ਰੁਜ਼ਗਾਰ ਭੀ" ਦੇ ਥੀਮ ਨਾਲ ਮਨਾਇਆ ਜਾ ਰਿਹਾ ਹੈ। ਜਨ ਔਸ਼ਧੀ ਸਮਾਗਮ ਸਿਹਤ ਨਿਰੀਖਣ ਕੈਂਪਾਂ, ਜਨ ਔਸ਼ਧੀ ਪਰਿਚਰਚਾ, ਟੀਚ ਦੈਮ ਯੰਗ, ਸੁਵਿਧਾ ਸੇ ਸਨਮਾਨ ਆਦਿ ਵਰਗੀਆਂ ਵੱਖ-ਵੱਖ ਗਤੀਵਿਧੀਆਂ ਦੇ ਸੰਚਾਲਨ ਨਾਲ 1 ਮਾਰਚ ਤੋਂ ਦੇਸ਼ ਭਰ ਵਿਚ ਸ਼ੁਰੂ ਕੀਤਾ ਗਿਆ ਸੀ।
--------------------------------------
ਐਮਸੀ /ਕੇਪੀ /ਏਕੇ
(Visitor Counter : 76
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਦੇਸ਼ ਵਿੱਚ 10 ਹੋਰ ਵੈਟਲੈਂਡਜ਼ ਨੂੰ ਰਾਮਸਰ ਸਥਲ ਐਲਾਨੇ ਜਾਣ ’ਤੇ ਪ੍ਰਸੰਨਤਾ ਵਿਅਕਤ ਕੀਤੀ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਦੇਸ਼ ਵਿੱਚ 10 ਹੋਰ ਵੈਟਲੈਂਡਜ਼ ਨੂੰ ਰਾਮਸਰ ਸਥਲ ਐਲਾਨੇ ਜਾਣ ’ਤੇ ਪ੍ਰਸੰਨਤਾ ਵਿਅਕਤ ਕੀਤੀ ਹੈ।
ਪ੍ਰਧਾਨ ਮੰਤਰੀ ਨੇ ਟਵੀਟ ਕੀਤਾ;
“ਹਰੇਕ ਵਾਤਾਵਰਣ ਪ੍ਰੇਮੀ ਨੂੰ ਇਸ ਗੱਲ ਦੀ ਖੁਸ਼ੀ ਹੋਵੇਗੀ ਕਿ ਭਾਰਤ ਵਿੱਚ 10 ਹੋਰ ਵੈਟਲੈਂਡਜ਼ ਨੂੰ ਰਾਮਸਰ ਸਥਲ ਐਲਾਨਿਆ ਗਿਆ ਹੈ। ਪਿਛਲੇ ਮਹੀਨੇ, 5 ਸਥਾਲਾਂ ਨੂੰ ਇਹ ਮਾਨਤਾ ਮਿਲੀ ਸੀ। ਸਾਡੇ ਕੁਦਰਤੀ ਵਾਤਾਵਰਣ ਦੀ ਰੱਖਿਆ ਦੇ ਲਈ ਇਹ ਸਾਡੀ ਪ੍ਰਤੀਬੱਧਤਾ ਨੂੰ ਗਹਿਰਾ ਕਰੇਗਾ।”
ਸਮਾਜਿਕ ਨਿਆਂ ਤੇ ਸਸ਼ਕਤੀਕਰਨ ਮੰਤਰਾਲਾ
ਸਾਲ ਅੰਤ ਦੀ ਸਮੀਖਿਆ- 2020 - ਸਮਾਜਿਕ ਨਿਆਂ ਅਤੇ ਸਸ਼ਕਤੀਕਰਨ ਮੰਤਰਾਲਾ
ਕੇਂਦਰੀ ਮੰਤਰੀ ਮੰਡਲ ਨੇ ਐੱਸਸੀਐੱਸ ਲਈ ਪੋਸਟ ਮੈਟ੍ਰਿਕ ਸਕਾਲਰਸ਼ਿਪ ਵਿੱਚ ਪਰਿਵਰਤਨਸ਼ੀਲ ਤਬਦੀਲੀ ਕਰਨ ਦੀ ਪ੍ਰਵਾਨਗੀ ਦਿੱਤੀ
4 ਕਰੋੜ ਤੋਂ ਵੱਧ ਅਨੁਸੂਚਿਤ ਜਾਤੀਆਂ ਦੇ ਵਿਦਿਆਰਥੀਆਂ ਲਈ ਪੰਜ ਸਾਲਾਂ ਵਿੱਚ 59,000 ਕਰੋੜ ਰੁਪਏ ਦੀ ਪ੍ਰਵਾਨਗੀ ਦਿੱਤੀ ਗਈ
ਪ੍ਰਧਾਨ ਮੰਤਰੀ ਨੇ ਪਰਿਆਗਰਾਜ ਵਿਖੇ ਹੁਣ ਤੱਕ ਦੇ ਸਭ ਤੋਂ ਵੱਡੇ ਆਰਵੀਵਾਈ ਅਤੇ ਏਡੀਆਈਪੀ ਕੈਂਪ ਵਿੱਚ ਬਜ਼ੁਰਗ ਨਾਗਰਿਕਾਂ ਅਤੇ ਦਿਵਯਾਂਗਜਨ ਨੂੰ ਰੋਜ਼ਾਨਾ ਜੀਵਨ ਸਹਾਇਤਾ ਯੰਤਰ ਅਤੇ ਉਪਕਰਣ ਵੰਡੇ
ਟ੍ਰਾਂਸਜੈਂਡਰ ਵਿਅਕਤੀ  ਐਕਟ, 2019 ਲਾਗੂ ਹੋਇਆ
ਟ੍ਰਾਂਸਜੈਂਡਰ ਵਿਅਕਤੀਆਂ ਲਈ ਰਾਸ਼ਟਰੀ ਪੋਰਟਲ ਲਾਂਚ ਕੀਤਾ ਗਿਆ
ਐੱਸਸੀਐੱਸ  ਲਈ ਉੱਦਮ ਪੂੰਜੀ ਫੰਡ ਦੇ ਤਹਿਤ ਅੰਬੇਦਕਰ ਸਮਾਜਿਕ ਨਵੀਨਤਾ ਅਤੇ ਇਨਕੁਬੇਸ਼ਨ ਮਿਸ਼ਨ ਦੀ ਸ਼ੁਰੂਆਤ ਕੀਤੀ ਗਈ
ਪ੍ਰਧਾਨ ਮੰਤਰੀ ਨੇ ਪਰਿਆਗਰਾਜ ਵਿਖੇ ਆਰਵੀਵਾਈਵਾਈ ਅਤੇ ਏਡੀਆਈਪੀ ਕੈਂਪ ਵਿੱਚ ਬਜ਼ੁਰਗ ਨਾਗਰਿਕਾਂ ਅਤੇ ਦਿਵਿਆਗੰਜ ਨੂੰ ਰੋਜ਼ਾਨਾ ਜੀਵਨ ਸਹਾਇਤਾ ਯੰਤਰ ਅਤੇ ਉਪਕਰਣ ਵੰਡੇ
24x7 ਟੋਲ ਫ੍ਰੀ ਮਾਨਸਿਕ ਸਿਹਤ ਮੁੜ ਵਸੇਬਾ ਹੈਲਪ ਲਾਈਨ ਕਿਰਨ-  ਸ਼ੁਰੂ ਕੀਤੀ ਗਈ
ਵਿੱਦਿਅਕ ਸਮੱਗਰੀ ਨੂੰ ਭਾਰਤੀ ਸੈਨਤ ਭਾਸ਼ਾ ਵਿੱਚ ਬਦਲਣ ਲਈ ਆਈਐੱਸਐੱਲਆਰਟੀਸੀ ਅਤੇ ਐੱਨਸੀਈਆਰਟੀ ਦਰਮਿਆਨ ਇਤਿਹਾਸਕ ਸਮਝੌਤੇ 'ਤੇ ਹਸਤਾਖਰ ਕੀਤੇ ਗਏ
ਅਨੁਸੂਚਿਤ ਜਾਤੀਆਂ ਦੇ ਵਿਦਿਆਰਥੀਆਂ ਲਈ ਰਾਸ਼ਟਰੀ ਓਵਰਸੀਜ਼ ਸਕ
ਕੇਂਦਰੀ ਮੰਤਰੀ ਮੰਡਲ ਨੇ ਐੱਸਸੀਐੱਸ ਲਈ ਪੋਸਟ ਮੈਟ੍ਰਿਕ ਸਕਾਲਰਸ਼ਿਪ ਵਿੱਚ ਪਰਿਵਰਤਨਸ਼ੀਲ ਤਬਦੀਲੀ ਕਰਨ ਦੀ ਪ੍ਰਵਾਨਗੀ ਦਿੱਤੀ
4 ਕਰੋੜ ਤੋਂ ਵੱਧ ਅਨੁਸੂਚਿਤ ਜਾਤੀਆਂ ਦੇ ਵਿਦਿਆਰਥੀਆਂ ਲਈ ਪੰਜ ਸਾਲਾਂ ਵਿੱਚ 59,000 ਕਰੋੜ ਰੁਪਏ ਦੀ ਪ੍ਰਵਾਨਗੀ ਦਿੱਤੀ ਗਈ
ਪ੍ਰਧਾਨ ਮੰਤਰੀ ਨੇ ਪਰਿਆਗਰਾਜ ਵਿਖੇ ਹੁਣ ਤੱਕ ਦੇ ਸਭ ਤੋਂ ਵੱਡੇ ਆਰਵੀਵਾਈ ਅਤੇ ਏਡੀਆਈਪੀ ਕੈਂਪ ਵਿੱਚ ਬਜ਼ੁਰਗ ਨਾਗਰਿਕਾਂ ਅਤੇ ਦਿਵਯਾਂਗਜਨ ਨੂੰ ਰੋਜ਼ਾਨਾ ਜੀਵਨ ਸਹਾਇਤਾ ਯੰਤਰ ਅਤੇ ਉਪਕਰਣ ਵੰਡੇ
ਟ੍ਰਾਂਸਜੈਂਡਰ ਵਿਅਕਤੀ  ਐਕਟ, 2019 ਲਾਗੂ ਹੋਇਆ
ਟ੍ਰਾਂਸਜੈਂਡਰ ਵਿਅਕਤੀਆਂ ਲਈ ਰਾਸ਼ਟਰੀ ਪੋਰਟਲ ਲਾਂਚ ਕੀਤਾ ਗਿਆ
ਐੱਸਸੀਐੱਸ  ਲਈ ਉੱਦਮ ਪੂੰਜੀ ਫੰਡ ਦੇ ਤਹਿਤ ਅੰਬੇਦਕਰ ਸਮਾਜਿਕ ਨਵੀਨਤਾ ਅਤੇ ਇਨਕੁਬੇਸ਼ਨ ਮਿਸ਼ਨ ਦੀ ਸ਼ੁਰੂਆਤ ਕੀਤੀ ਗਈ
ਪ੍ਰਧਾਨ ਮੰਤਰੀ ਨੇ ਪਰਿਆਗਰਾਜ ਵਿਖੇ ਆਰਵੀਵਾਈਵਾਈ ਅਤੇ ਏਡੀਆਈਪੀ ਕੈਂਪ ਵਿੱਚ ਬਜ਼ੁਰਗ ਨਾਗਰਿਕਾਂ ਅਤੇ ਦਿਵਿਆਗੰਜ ਨੂੰ ਰੋਜ਼ਾਨਾ ਜੀਵਨ ਸਹਾਇਤਾ ਯੰਤਰ ਅਤੇ ਉਪਕਰਣ ਵੰਡੇ
24x7 ਟੋਲ ਫ੍ਰੀ ਮਾਨਸਿਕ ਸਿਹਤ ਮੁੜ ਵਸੇਬਾ ਹੈਲਪ ਲਾਈਨ ਕਿਰਨ-  ਸ਼ੁਰੂ ਕੀਤੀ ਗਈ
ਵਿੱਦਿਅਕ ਸਮੱਗਰੀ ਨੂੰ ਭਾਰਤੀ ਸੈਨਤ ਭਾਸ਼ਾ ਵਿੱਚ ਬਦਲਣ ਲਈ ਆਈਐੱਸਐੱਲਆਰਟੀਸੀ ਅਤੇ ਐੱਨਸੀਈਆਰਟੀ ਦਰਮਿਆਨ ਇਤਿਹਾਸਕ ਸਮਝੌਤੇ 'ਤੇ ਹਸਤਾਖਰ ਕੀਤੇ ਗਏ
ਅਨੁਸੂਚਿਤ ਜਾਤੀਆਂ ਦੇ ਵਿਦਿਆਰਥੀਆਂ ਲਈ ਰਾਸ਼ਟਰੀ ਓਵਰਸੀਜ਼ ਸਕਾਲਰਸ਼ਿਪ ਸਕੀਮ ਵਿੱਚ ਵੱਡੇ ਸੁਧਾਰ
(Visitor Counter : 149
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਪ੍ਰਸਿੱਧ ਵਿਗਿਆਨਿਕ ਡਾ. ਐੱਨ. ਗੋਪਾਲਾਕ੍ਰਿਸ਼ਣਨ ਦੇ ਦੇਹਾਂਤ ֹ’ਤੇ ਸੋਗ ਵਿਅਕਤ ਕੀਤਾ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਪ੍ਰਸਿੱਧ ਵਿਗਿਆਨਿਕ ਡਾ. ਐੱਨ ਗੋਪਾਲਾਕ੍ਰਿਸ਼ਣਨ ਦੇ ਦੇਹਾਂਤ ’ਤੇ ਸੋਗ ਵਿਅਕਤ ਕੀਤਾ।
ਪ੍ਰਧਾਨ ਮੰਤਰੀ ਨੇ ਟਵੀਟ ਕੀਤਾ;
“ ਡਾ. ਐੱਨ ਗੋਪਾਲਾਕ੍ਰਿਸ਼ਣਨ ਦੇ ਦੇਹਾਂਤ ਤੋਂ ਦੁਖੀ ਹਾਂ। ਉਨ੍ਹਾਂ ਦਾ ਵਿਅਕਤੀਤਵ ਬਹੁ-ਆਯਾਮੀ ਸੀ। ਉਨ੍ਹਾਂ ਨੇ ਵਿਗਿਆਨ ਅਤੇ ਅਕਾਦਮਿਕ ਜਗਤ ਵਿੱਚ ਜ਼ਿਕਰਯੋਗ ਯੋਗਦਾਨ ਕੀਤਾ ਹੈ । ਆਪਣੇ ਸਮ੍ਰਿੱਧ ਅਧਿਆਤਮਿਕ ਗਿਆਨ ਅਤੇ ਭਾਰਤੀ ਦਰਸ਼ਨ ਵਿੱਚ ਰੁਚੀ ਲਈ ਵੀ ਉਨ੍ਹਾਂ ਦਾ ਸਨਮਾਨ ਕੀਤਾ ਜਾਂਦਾ ਸੀ। ਉਨ੍ਹਾਂ ਦੇ ਪਰਿਜਨਾਂ ਦੇ ਪ੍ਰਤੀ ਸੰਵੇਦਨਾਵਾਂ। ਓਮ ਸ਼ਾਂਤੀ।”
ਸੜਕੀ ਆਵਾਜਾਈ ਅਤੇ ਰਾਜਮਾਰਗ ਮੰਤਰਾਲਾ
ਰੋਡ ਟ੍ਰਾਂਸਪੋਰਟ ਮੰਤਰਾਲੇ ਨੇ ਅੰਤਰਰਾਸ਼ਟਰੀ ਕਸੌਟੀਆਂ ‘ਤੇ ਮਿਆਰੀ ਟ੍ਰਾਂਸਪੋਰਟ ਵਾਹਨ ਆਯਾਮਾਂ ਨੂੰ ਅਧਿਸੂਚਿਤ ਕੀਤਾ
ਰੋਡ ਟ੍ਰਾਂਸਪੋਰਟ ਅਤੇ ਰਾਜਮਾਰਗ ਮੰਤਰਾਲੇ ਨੇ 26 ਜੂਨ, 2020 ਦੀ ਜੀਐੱਸਆਰ ਨੰਬਰ 414  ਦੇ ਜ਼ਰੀਏ ਕੇਂਦਰੀ ਮੋਟਰ ਵਾਹਨ ਨਿਯਮ 1989 ਦੇ ਤਹਿਤ ਮੋਟਰ ਵਾਹਨਾਂ ਦੇ ਆਯਾਮਾਂ ਨਾਲ ਸਬੰਧਤ ਨਿਯਮ - 93 ਨੂੰ ਸੰਸ਼ੋਧਿਤ ਕਰਨ ਲਈ ਇੱਕ ਅਧਿਸੂਚਨਾ ਪ੍ਰਕਾਸ਼ਿਤ ਕੀਤੀ ਹੈ।
ਇਹ ਸੰਸ਼ੋਧਨ ਮੋਟਰ ਵਾਹਨਾਂ ਦੇ ਆਯਾਮਾਂ ਵਿੱਚ ਮਿਆਰੀਕਰਨ ਪ੍ਰਦਾਨ ਕਰਨਗੇ ਜੋ ਅੰਤਰਰਾਸ਼ਟਰੀ ਮਾਨਦੰਡਾਂ ਦੇ ਅਨੁਰੂਪ ਹੋਣਗੇ ਅਤੇ ਇਹ ਮੰਤਰਾਲੇ ਦੁਆਰਾ ਦੇਸ਼ ਵਿੱਚ ਲੌਜਿਸਟਿਕਸ ਦਕਸ਼ਤਾ ਵਿੱਚ ਸੁਧਾਰ ਲਿਆਉਣ ਦੀ ਦਿਸ਼ਾ ਵਿੱਚ ਇੱਕ ਹੋਰ ਕਦਮ ਹੋਵੇਗਾ ਕਿਉਂਕਿ ਸਵੰਧਿਤ ਆਯਾਮ ਅਨੁਸ਼ੰਸਿਤ ਭਾਰ ਦੇ ਅੰਦਰ ਅਤਿਰਿਕਤ ਯਾਤਰੀ ਜਾਂ ਅਤਿਰਿਕਤ ਢੋਣ ਦੀ ਸਮਰੱਥਾ ਵਿੱਚ ਵਾਧਾ ਕਰਨਗੇ।
ਇਨ੍ਹਾਂ ਸੰਸ਼ੋਧਨਾਂ ਵਿੱਚ ਹੋਰ ਗੱਲ ਦੇ ਇਲਾਵਾ, ਦੁਪਹਿਆ ਵਾਹਨਾਂ  ਦੇ ਸਬੰਧ ਵਿੱਚ ਆਯਾਮ ਸਬੰਧੀ ਵਿਵਰਣ ਸ਼ਾਮਲ ਰਹਿਣਗੇ ਜੋ ਹੁਣ ਤੱਕ ਨਿਰਧਾਰਿਤ ਨਹੀਂ ਸਨ ਲੇਕਿਨ ਹੁਣ ਉਨ੍ਹਾਂ ਨੂੰ ਨਿਰਧਾਰਿਤ ਕਰ ਦਿੱਤਾ ਗਿਆ ਹੈ। ਈਯੂ ਦੇ ਨਿਯਮਾਂ ਦੇ ਅਨੁਰੂਪ ਐੱਲ 2 ਤੋਂ ਅਧਿਤਮ 4 ਮੀਟਰ ਦੀ ਲੰਬਾਈ , 2. 5 ਮੀਟਰ ਦੀ ਉਚਾਈ, ਤੀਪਹਿਆ  ਦੀ ਉਚਾਈ ਨੂੰ 2.2 ਮੀਟਰ ਤੋਂ ਵਧਾ ਕੇ 2.5 ਮੀਟਰ ਕਰ ਦਿੱਤਾ ਗਿਆ ਹੈ ਅਤੇ ਇਸ ਅਧਿਸੂਚਨਾ ਦੇ ਜ਼ਰੀਏ ਨਿਊਮੈਟਿਕ ਟ੍ਰੇਲਰ ਨੂੰ ਮੋਡੁਲਰ ਟ੍ਰੇਲੀ ਦੇ ਬਰਾਬਰ ਕਰ ਦਿੱਤਾ ਗਿਆ ਹੈ ਅਤੇ ਇਹ ਅਸਧਾਰਣ ਲੰਬਾਈ ਦੀਆਂ ਵਸਤਾਂ ਦੇ ਟ੍ਰਾਂਸਪੋਰਟ ਨੂੰ ਅਸਾਨ ਬਣਾਉਣ ਲਈ ਭਾਰ ਵਿੱਚ ਬਿਨਾ ਵਧਾ ਕੀਤੇ 50 ਮੀਟਰ ਤੱਕ ਵਾਧੇ ਯੋਗ ਹੈ।
ਚੋਣਵੇਂ ਮਾਰਗਾਂ ‘ਤੇ ਈਯੂ ਦੇ ਬਰਾਬਰ 25.25 ਮੀਟਰ ਤੱਕ ਦੀ ਲੰਬਾਈ ਵਾਲੀ ਰੋਡ ਟ੍ਰੇਨ ਨੂੰ ਸ਼ਾਮਲ ਕਰਨ ਦਾ ਪ੍ਰਸਤਾਵ ਰੱਖਿਆ ਗਿਆ ਹੈ।
ਕੰਟੇਨਰੀਕ੍ਰਿਤ ਟ੍ਰਾਂਸਪੋਰਟ ਨੂੰ ਪ੍ਰੋਤਸਾਹਿਤ ਕਰਨ ਲਈ ਵਿਸ਼ੇਸ਼ ਰੂਪ ਤੋਂ ਐੱਨ ਵਰਗ ਦੇ ਵਾਹਨਾਂ  ਦੀ ਉਚਾਈ ਵਿੱਚ ਸੰਸ਼ੋਧਨ ਕੀਤਾ ਗਿਆ ਹੈ।
ਅੰਤਰਰਾਸ਼ਟਰੀ ਯੂਐੱਨਈਸੀਈ ਮਿਆਰਾਂ ਦੀ ਤਰਜ ‘ਤੇ ਹਵਾਈ ਅੱਡਾ ਯਾਤਰੀ ਬੱਸ  ਦੇ ਮਾਮਲੇ ਨੂੰ ਛੱਡ ਕੇ ਵਿਸ਼ੇਸ਼ ਰੂਪ ਤੋਂ ਐੱਮ ਵਰਗ ਦੇ ਵਾਹਨਾਂ ਦੇ ਆਯਾਮ ਨੂੰ 3.8 ਮੀਟਰ ਤੋਂ 4.0 ਮੀਟਰ ਵਿੱਚ ਆਯਾਮਾਂ ਨੂੰ ਸੰਸ਼ੋਧਿਤ ਕਰ ਦਿੱਤਾ ਗਿਆ ਹੈ।
ਦੋ ਐਕਸਲ ਦੇ ਨਾਲ ਐੱਮ 3  ਨੂੰ 12 ਮੀਟਰ ਤੋਂ ਸੰਸ਼ੋਧਿਤ ਕਰਕੇ 13.5 ਮੀਟਰ ਕਰ ਦਿੱਤਾ ਗਿਆ ਹੈ।
ਵਸਤੂ ਵਾਹਨਾਂ ਦੇ ਐੱਨ ਵਰਗ ਦੇ ਮਾਮਲੇ ਵਿੱਚ, ਵਾਹਨਾਂ ਦੇ ਐੱਨ 1 ਵਰਗ  ਜਿੱਥੇ ਉਚਾਈ ਨੂੰ 3.0 ਮੀਟਰ ਤੱਕ ਸੀਮਿਤ ਕਰ ਦਿੱਤਾ ਗਿਆ ਹੈ, ਦੇ ਮਾਮਲੇ ਨੂੰ ਛੱਡ ਕੇ, ਉਚਾਈ ਨੂੰ 3.8 ਮੀਟਰ ਤੋਂ ਸੰਸ਼ੋਧਿਤ ਕਰਕੇ 4 ਮੀਟਰ ਕਰ ਦਿੱਤਾ ਗਿਆ ਹੈ।
45 ਫੀਟ ਦੇ ਆਈਐੱਸਓ ਮਾਣਕ ਕੰਟੇਨਰਾਂ ਨੂੰ ਸਮਾਂ ਆਯੋਜਿਤ ਕਰਨ ਲਈ ਟ੍ਰੇਲਰਾਂ  ਦੀ ਲੰਬਾਈ ਨੂੰ 18.0 ਮੀਟਰ ਤੋਂ ਸੰਸ਼ੋਧਿਤ ਕਰਕੇ 18.75 ਮੀਟਰ ਕਰ ਦਿੱਤਾ ਗਿਆ ਹੈ। ਟ੍ਰੇਲਰ ਦੀ ਉਚਾਈ ਕੁੱਝ ਵਿਸ਼ੇਸ਼ ਅਪਵਾਦਾਂ ਨੂੰ ਛੱਡ ਕੇ 3.8 ਮੀਟਰ ਤੋਂ ਸੰਸ਼ੋਧਿਤ ਕਰਕੇ 4 ਮੀਟਰ ਕਰ ਦਿੱਤੀ ਗਈ ਹੈ।
ਆਈਐੱਸਓ ਸੀਰੀਜ਼ / ਮਾਲ ਕੰਟੇਨਰ ਨੂੰ ਢੋਣ ਵਾਲੇ ਸੈਮੀ ਕੰਟੇਨਰ ਜਾਂ ਕੰਟੇਨਰੀਕ੍ਰਿਤ ਬਾਡੀ ਦੇ ਨਾਲ ਫੈਬ੍ਰੀਕੇਟੇਡ / ਰੇਫ੍ਰਿਜਰੇਟੇਡ ਕੰਟੇਨਰ 4.52 ਮੀਟਰ ਤੋਂ ਅਧਿਕ ਨਹੀਂ ਹੋਣਗੇ।
ਆਟੋ ਮੈਨੂਫੈਕਚਰਸ ਦੁਆਰਾ ਮੋਟਰ ਵਾਹਨਾਂ / ਨਿਰਮਾਣ ਉਪਕਰਣ ਮੋਟਰ ਵਾਹਨ / ਪਸ਼ੂਧਨ/ ਕਲੋਜਡ ਬਾਡੀ ਦੇ ਨਾਲ ਵਾਇਟ ਗੁਡਸ ਜਾਂ ਅਨਡਿਵੀਜਬਲ ਲੋਡ ਢੋਣ ਲਈ ਕੰਮ ਵਿੱਚ ਲਿਆਏ ਜਾਣ ਵਾਲੇ ਟਰੱਕ - ਟ੍ਰੇਲਰ / ਟ੍ਰੈਕਟਰ ਟ੍ਰੇਲਰ ਦੇ ਮਾਮਲੇ ਵਿੱਚ , ਮੋਟਰ ਵਾਹਨ ਦੀ ਸਾਰੀ ਉਚਾਈ 4.75 ਮੀਟਰ ਤੋਂ ਅਧਿਕ ਨਹੀਂ ਹੋਵੇਗੀ।
ਅਦ੍ਰਿਸ਼ ਬੋਝ ਦੇ ਮਾਮਲੇ ਵਿੱਚ ਆਯਾਮਾਂ ਨਾਲ ਸਬੰਧਿਤ ਨਿਮਨਲਿਖਿਤ ਰਿਆਇਤਾਂ ਕੀਤੀਆਂ ਜਾਂਦੀਆਂ ਹਨ ਜਿਨ੍ਹਾਂ ਵਿੱਚ ਨਾਮ ਹਨ :
- ਅਗਰ ਮੋਟਰ ਵਾਹਨ ਦੀ ਅਸਲੀ ਚੋੜਾਈ 2.6 ਮੀਟਰ ਹੈ ਤਾਂ ਅਜਿਹੇ ਮਾਮਲੇ ਵਿੱਚ ਆਗਿਆ ਯੋਗ ਹਰੇਕ ਲੇਟਰਲ ਸਾਇਡ ਵਿੱਚ 200 ਐੱਮਐੱਮ ਪ੍ਰੋਜੈਕਸ਼ਨ ਜੋ ਕਿ ਕੁਝ ਖਾਸ ਸ਼ਰਤਾਂ ਵਿੱਚ 4.75 ਮੀਟਰ ਤੱਕ ਦੀ ਉਚਾਈ ਦੇ ਅਧੀਨ ਹੋਵੇਗੀ।
- ਅਸਧਾਰਣ ਲੰਬਾਈ  ਦੀਆਂ ਵਸਤਾਂ ਨੂੰ ਢੋਣ ਵਾਲੇ ਮੈਕੇਨਿਕਲ ਟ੍ਰੇਲਰਾਂ ਦੇ ਮਾਮਲੇ ਵਿੱਚ, ਐਕਸਟੈਂਡੇਬਲ ਲੰਬਾਈ ਵਾਲੇ ਟ੍ਰੇਲਰਾਂ ਨੂੰ ਸ਼ਾਮਲ ਕਰਨ ਦਾ ਪ੍ਰਸਤਾਵ ਹੈ।
ਪਸ਼ੂ ਪਾਲਣ, ਡੇਅਰੀ ਅਤੇ ਮੱਛੀ ਪਾਲਣ ਮੰਤਰਾਲਾ
ਅਵਾਰਾ ਭਟਕਦੇ ਪਸ਼ੂਆਂ ਨੂੰ ਰੋਕਣ ਦੀ ਸਕੀਮ
ਭਾਰਤ ਦੇ ਸੰਵਿਧਾਨ ਦੇ 7ਵੇਂ ਸ਼ੈਡਿਊਲ ਦੀ ਦੂਜੀ ਸੂਚੀ ਦੀ ਧਾਰਾ 246  ਅਨੁਸਾਰ ਪਸ਼ੂਆਂ ਨੂੰ ਬੀਮਾਰੀਆਂ ਤੋਂ ਰੋਕਣ, ਉਨ੍ਹਾਂ ਦੀ ਸਾਂਭ ਸੰਭਾਲ ਅਤੇ ਸੁਰੱਖਿਆ ਲਈ ਇਸ ਸੂਚੀ ਵਿਚ ਰਾਜਾਂ ਨੂੰ ਦਿੱਤੇ ਗਏ ਅਧਿਕਾਰਾਂ ਅਧੀਨ ਪਸ਼ੂ ਡਾਕਟਰਾਂ ਦੀ ਸਿਖਲਾਈ ਅਤੇ ਅਭਿਆਸ ਦਾ ਪ੍ਰਬੰਧ ਹੈ। ਇਸ ਤੋਂ ਇਲਾਵਾ ਭਾਰਤ ਦੇ ਸੰਵਿਧਾਨ ਦੀ ਧਾਰਾ 48 ਅਨੁਸਾਰ ਰਾਜ ਆਧੁਨਿਕ ਅਤੇ ਵਿਗਿਆਨਕ ਤਰਜ਼ ਤੇ ਖੇਤੀਬਾੜੀ ਅਤੇ ਪਸ਼ੂਪਾਲਣ ਸੰਬੰਧੀ ਯਤਨ ਕਰੇਗਾ ਅਤੇ ਵਿਸ਼ੇਸ਼ ਤੌਰ ਤੇ ਨਸਲਾਂ ਦੀ ਸਾਂਭ ਸੰਭਾਲ ਅਤੇ ਬਿਹਤਰੀ ਲਈ ਕਦਮ ਚੁੱਕੇਗਾ ਅਤੇ ਗਾਵਾਂ ਤੇ ਬਛਡ਼ਿਆਂ ਅਤੇ ਦੁੱਧ ਦੇਣ ਵਾਲੇ ਹੋਰ ਪਸ਼ੂਆਂ ਨੂੰ ਮਾਰਨ ਦੀ ਮਨਾਹੀ ਕਰੇਗਾ।
ਭਾਰਤ ਦੇ ਸੰਵਿਧਾਨ ਦੇ 11ਵੇਂ ਸ਼ੈਡਿਊਲ ਅਨੁਸਾਰ ਰਾਜ ਪੰਚਾਇਤਾਂ ਨੂੰ ਪਸ਼ੂਆਂ ਦੇ ਛੱਪੜ  ਗਊਸ਼ਾਲਾ ਸ਼ੈਲਟਰ  ਨੂੰ ਚਲਾਉਣ ਲਈ ਪੰਚਾਇਤਾਂ ਨੂੰ ਅਧਿਕਾਰ ਦੇਣਗੇ। ਕਈ ਰਾਜਾਂ ਨੇ ਅਵਾਰਾ ਪਸ਼ੂਆਂ ਨੂੰ ਕੰਟਰੋਲ ਕਰਨ ਲਈ ਗਊਸ਼ਾਲਾਵਾਂ ਅਤੇ ਸ਼ੈਲਟਰ ਹਾਊਸ ਸਥਾਪਤ ਕੀਤੇ ਹਨ। ਇਸ ਤਰ੍ਹਾਂ ਅਵਾਰਾ ਪਸ਼ੂਆਂ ਨੂੰ ਕੰਟਰੋਲ ਕਰਨ ਦੀ ਜ਼ਿੰਮੇਵਾਰੀ ਸਥਾਨਕ ਸੰਸਥਾਵਾਂ ਦੀ ਵੀ ਹੈ। ਕੇਂਦਰ ਸਰਕਾਰ ਨੇ ਅਵਾਰਾ ਕੁੱਤਿਆਂ ਦੀ ਸਟਰਲਾਈਜ਼ੇਸ਼ਨ ਅਤੇ ਟੀਕਾਕਰਨ ਲਈ ਐਨੀਮਲ ਬਰਥ ਕੰਟਰੋਲ , 2001 ਬਣਾਇਆ ਹੋਇਆ ਹੈ। ਐਨੀਮਲ ਬਰਥ ਕੰਟਰੋਲ ਪ੍ਰੋਗਰਾਮ ਲਈ ਯੋਜਨਾ ਅਵਾਰਾ ਕੁੱਤਿਆਂ ਦੀ ਆਬਾਦੀ ਨੂੰ ਕੰਟਰੋਲ ਕਰਨ ਲਈ ਸਥਾਨਕ ਸੰਸਥਾਵਾਂ ਵਲੋਂ ਲਾਗੂ ਕੀਤੀ ਜਾ ਰਹੀ ਹੈ। ਭਾਰਤ ਦਾ ਪਸ਼ੂ ਕਲਿਆਣ ਬੋਰਡ ਏਬੀਸੀ ਪ੍ਰੋਗਰਾਮ ਨੂੰ ਲਾਗੂ ਕਰਨ ਲਈ ਅਵਾਰਾ ਕੁੱਤਿਆਂ ਦੇ ਟੀਕਾਕਰਨ ਦੀ ਸਕੀਮ ਨੂੰ ਲਾਗੂ ਕਰਨ ਲਈ ਪਸ਼ੂ ਕਲਿਆਣ ਸੰਗਠਨਾਂ ਅਤੇ ਸਥਾਨਕ ਸੰਸਥਾਵਾਂ ਨੂੰ ਗ੍ਰਾਂਟਾਂ ਦੀ ਸਹਾਇਤਾ ਉਪਲਬਧ ਕਰਵਾ ਰਿਹਾ ਹੈ।
ਭਾਰਤੀ ਪਸ਼ੂ ਕਲਿਆਣ ਬੋਰਡ ਪਸ਼ੂਆਂ ਦੀ ਦੇਖਭਾਲ ਲਈ ਸ਼ੈਲਟਰ ਹਾਊਸ ਸਕੀਮ ਅਧੀਨ ਵੀ ਗ੍ਰਾਂਟ ਮੁਹੱਈਆ ਕਰਵਾ ਰਿਹਾ ਹੈ। ਇਸ ਸਕੀਮ ਦਾ ਉਦੇਸ਼ ਦੇਸ਼ ਵਿਚ ਲਤਾਡ਼ੇ ਹੋਏ ਪਸ਼ੂਆਂ ਲਈ ਸ਼ੈਲਟਰ ਹਾਊਸਾਂ ਦੀ ਸਥਾਪਨਾ ਅਤੇ ਉਨ੍ਹਾਂ ਦੀ ਸਾਂਭ ਸੰਭਾਲ ਹੈ। ਕਈ ਰਾਜ ਅਵਾਰਾ ਪਸ਼ੂਆਂ ਦੇ ਕੰਟਰੋਲ ਲਈ ਗਊਸ਼ਾਲਾਵਾਂ ਲਈ ਫੀਡ, ਚਾਰਾ ਅਤੇ ਵੈਟਰਨਰੀ ਦੇਖਭਾਲ ਦੇ ਪ੍ਰੋਤਸਾਹਾਨਾਂ ਰਾਹੀਂ ਵੱਖ-ਵੱਖ ਪ੍ਰੋਗਰਾਮ ਲਾਗੂ ਕਰ ਰਹੇ ਹਨ। ਕੇਂਦਰ ਸਰਕਾਰ ਆਰਟੀਫਿਸ਼ੀਅਲ ਇਨਸੈਮੀਨੇਸ਼ਨ ਲਈ ਸੈਕਸ ਸਾਰਟਿੰਗ ਸੀਮਨ ਟੈਕਨੋਲੋਜੀ ਲਾਗੂ ਕਰ ਰਹੀ ਹੈ ਜੋ ਸਿਰਫ ਮਾਦਾ ਪਸ਼ੂਆਂ ਨੂੰ ਹੀ ਪੈਦਾ ਕਰਨ ਵਾਲੀ ਟੈਕਨੋਲੋਜੀ ਹੈ। ਇਕ ਵਾਰ ਜੇ ਇਹ ਯਤਨ ਸਫਲ ਹੋ ਜਾਂਦਾ ਹੈ ਤਾਂ ਨਰ ਪਸ਼ੂਆਂ ਦੀ ਗਿਣਤੀ ਜਿਨ੍ਹਾਂ ਨੂੰ ਕਿਸਾਨਾਂ ਵਲੋਂ ਛੱਡ ਦਿੱਤਾ ਜਾਂਦਾ ਹੈ, ਘਟ ਜਾਵੇਗੀ।
ਗੋਆ ਸਰਕਾਰ ਦੇ ਪਸ਼ੂ ਪਾਲਣ ਮਹਿਕਮਿਆਂ ਵਲੋਂ ਪ੍ਰਾਪਤ ਸੂਚਨਾ ਅਨੁਸਾਰ ਰਾਜ ਵਲੋਂ ਹੇਠ ਲਿਖੀਆਂ ਦੋ ਸਕੀਮਾਂ ਲਾਗੂ ਕੀਤੀਆਂ ਗਈਆਂ ਹਨ -
 ਗੋਆ ਸਟਰੇਅ ਕੈਟਲ ਮੈਨੇਜਮੈਂਟ ਸਕੀਮ 2013  - ਸਰਕਾਰ ਨੇ ਅਵਾਰਾ ਪਸ਼ੂਆਂ ਲਈ ਇਹ ਸਕੀਮ ਸਥਾਨਕ ਸੰਸਥਾਵਾਂ  ਗੈਰ ਸਰਕਾਰੀ ਸੰਗਠਨਾਂ , ਗਊਸ਼ਾਲਾਵਾਂ ਅਤੇ ਨਗਰ ਖਪਤਕਾਰ ਫੋਰਮ  ਲਾਗੂ ਕੀਤੀ ਹੈ ਜੋ ਸਕੀਮ ਅਧੀਨ ਅਵਾਰਾ ਪਸ਼ੂਆਂ ਦੇ ਖਤਰੇ ਨੂੰ ਠੱਲ ਪਾਉਣ ਦੀ ਹੈ।
 ਗੋਆ ਸਮਾਲ ਐਨੀਮਲ ਰੈਸਕਿਊ ਮੈਨੇਜਮੈਂਟ ਸਕੀਮ 2014 - ਸਰਕਾਰ ਨੇ ਸਥਾਨਕ ਸੰਸਥਾਵਾਂ  ਐਨਜੀਓਜ਼ ਦੀ ਸਹਾਇਤਾ ਲਈ ਅਵਾਰਾ ਕੁੱਤਿਆਂ ਦੇ ਖਤਰੇ ਨੂੰ ਠੱਲ ਪਾਉਣ ਲਈ ਇਹ ਸਕੀਮ ਲਾਗੂ ਕੀਤੀ ਹੈ।
ਇਹ ਜਾਣਕਾਰੀ ਪਸ਼ੂ ਪਾਲਣ, ਡੇਅਰੀ ਅਤੇ ਮੱਛੀ ਪਾਲਣ ਮੰਤਰਾਲਾ ਦੇ ਰਾਜ ਮੰਤਰੀ ਡਾ. ਸੰਜੀਵ ਕੁਮਾਰ ਬਾਲਿਯਾਨ ਨੇ ਅੱਜ ਰਾਜ ਸਭਾ ਵਿਚ ਦਿੱਤੀ।
----------------------------
ਏਪੀਐਸ/ ਐਮਜੀ/ ਜੇਕੇ
(Visitor Counter : 180
ਨੀਤੀ ਆਯੋਗ
ਕੇਂਦਰੀ ਵਿੱਤ ਅਤੇ ਕਾਰਪੋਰੇਟ ਕਾਰਜ ਮੰਤਰੀ ਸ਼੍ਰੀਮਤੀ ਨਿਰਮਲਾ ਸੀਤਾਰਮਣ ਕੱਲ੍ਹ ਰਾਸ਼ਟਰੀ ਮੁਦ੍ਰੀਕਰਨ ਪਾਈਪਲਾਈਨ ਦੀ ਸ਼ੁਰੂਆਤ ਕਰਨਗੇ
ਰਾਸ਼ਟਰੀ ਮੁਦ੍ਰੀਕਰਨ ਪਾਈਪਲਾਇਨ ਵਿੱਚ ਕੇਂਦਰ ਸਰਕਾਰ ਦੀ ਬ੍ਰਾਉਨਫੀਲਡ ਖੋਜ ਪਰਿਸੰਪਤੀਆਂ ਦੀ ਚਾਰ-ਸਾਲ ਪਾਈਪਲਾਈਨ ਵੀ ਸ਼ਾਮਿਲ ਹੈ
ਕੇਂਦਰੀ ਵਿੱਤ ਅਤੇ ਕਾਰਪੋਰੇਟ ਕਾਰਜ ਮੰਤਰੀ ਸ਼੍ਰੀਮਤੀ ਨਿਰਮਲਾ ਸੀਤਾਰਮਣ ਕੱਲ੍ਹ ਨਵੀਂ ਦਿੱਲੀ ਵਿੱਚ ਰਾਸ਼ਟਰੀ ਮੁਦ੍ਰੀਕਰਣ ਪਾਈਪਲਾਈਨ ਦਾ ਸ਼ੁਰੂਆਤ ਕਰਨਗੇ।
ਰਾਸ਼ਟਰੀ ਮੁਦ੍ਰੀਕਰਣ ਪਾਈਪਲਾਈਨ  ਵਿੱਚ ਕੇਂਦਰ ਸਰਕਾਰ ਦੀ ਬ੍ਰਾਉਨਫੀਲਡ ਖੋਜ ਪਰਿਸੰਪਤੀਆਂ ਦੀ ਚਾਰ-ਸਾਲ ਪਾਈਪਲਾਈਨ ਵੀ ਸ਼ਾਮਿਲ ਹੈ। ਨਿਵੇਸ਼ਕਾਂ ਨੂੰ ਦ੍ਰਿਸ਼ਟੀਕੋਣ ਪ੍ਰਦਾਨ ਕਰਨ ਦੇ ਇਲਾਵਾ, ਐੱਨਐੱਮਪੀ ਸਰਕਾਰ ਦੀ ਪਰਿਸੰਪਤੀ ਮੁਦ੍ਰੀਕਰਣ ਪਹਿਲ ਲਈ ਇੱਕ ਮਾਧਿਅਮ ਅਵਧੀ ਦੇ ਰੋਡਮੈਪ ਦੇ ਰੂਪ ਵਿੱਚ ਵੀ ਕਾਰਜ ਕਰੇਗੀ।
ਕੇਂਦਰੀ ਬਜਟ 2021-22 ਵਿੱਚ ਖੋਜ ਨਿਰਮਾਣ ਲਈ ਨਵੀਨ ਅਤੇ ਵੈਕਲਪਿਕ ਵਿੱਤ ਪੋਸ਼ਣ ਜੁਟਾਉਣ ਦੇ ਸਾਧਨ ਦੇ ਰੂਪ ਵਿੱਚ ਪਰਿਸੰਪਤੀ ਮੁਦ੍ਰੀਕਰਣ ‘ਤੇ ਬਹੁਤ ਜੋਰ ਦਿੱਤਾ ਗਿਆ ਸੀ ਅਤੇ ਇਸ ਵਿੱਚ ਕਈ ਪ੍ਰਮੁੱਖ ਘੋਸ਼ਣਾਵਾਂ ਨੂੰ ਵੀ ਸ਼ਾਮਿਲ ਕੀਤਾ ਗਿਆ ਸੀ।
ਰਾਸ਼ਟਰੀ ਮੁਦ੍ਰੀਕਰਨ ਪਾਈਪਲਾਈਨ ਪੁਸਤਕ ਦਾ ਵਿਮੋਨਚ ਨੀਤੀ ਆਯੋਗ ਦੇ ਪ੍ਰਧਾਨ, ਡਾ, ਰਾਜੀਵ, ਕੁਮਾਰ, ਸੀਈਓ, ਸ਼੍ਰੀ ਅਮਿਤਾਭ ਕਾਂਤ ਅਤੇ ਸੰਬੰਧਿਤ ਮੰਤਰਾਲਿਆਂ, ਜਿਨ੍ਹਾਂ ਦੀਆਂ ਪਰਿਸੰਪਤੀਆਂ ‘ਤੇ ਮੁਦ੍ਰੀਕਰਣ ਪਾਈਪਲਾਈਨ ਅਧਾਰਿਤ ਹੈ, ਦੇ ਸਕੱਤਰਾਂ ਦੀ ਉਪਸਥਿਤੀ ਵਿੱਚ ਕੀਤਾ ਜਾਏਗਾ।
ਪ੍ਰਧਾਨ ਮੰਤਰੀ ਦਫਤਰ
ਭਾਰਤ–ਸੰਯੁਕਤ ਅਰਬ ਅਮੀਰਾਤ ਵਰਚੁਅਲ ਸਮਿਟ
ਮਾਣਯੋਗ ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਅਤੇ ਅਬੂ ਧਾਬੀ ਦੇ ਕ੍ਰਾਊਨ ਪ੍ਰਿੰਸ ਮਹਾਮਹਿਮ ਸ਼ੇਖ਼ ਮੁਹੰਮਦ ਬਿਨ ਜ਼ਾਯਦ ਅਲ ਨਹਯਾਨ ਨੇ ਅੱਜ ਇੱਕ ਵਰਚੁਅਲ ਬੈਠਕ ਕੀਤੀ। ਦੋਵੇਂ ਆਗੂਆਂ ਨੇ ਸਾਰੇ ਖੇਤਰਾਂ ਵਿੱਚ ਦੁਵੱਲੇ ਸਬੰਧਾਂ ਵਿੱਚ ਨਿਰੰਤਰ ਵਿਕਾਸ ’ਤੇ ਡੂੰਘੀ ਤਸੱਲੀ ਪ੍ਰਗਟਾਈ।
ਮਾਣਯੋਗ ਪ੍ਰਧਾਨ ਮੰਤਰੀ ਅਤੇ ਮਹਾਮਹਿਮ ਕ੍ਰਾਊਨ ਪ੍ਰਿੰਸ ਨੇ 'ਭਾਰਤ-ਯੂਏਈ ਕੰਪੋਜ਼ਿਟ ਰਣਨੀਤਕ ਗੱਠਜੋੜ ਵਿੱਚ ਪ੍ਰਗਤੀ: ਨਿਊ ਫਰੰਟੀਅਰਸ, ਨਿਊ ਮਾਇਲਸਟੋਨ' ਸਿਰਲੇਖ ਵਾਲਾ ਇੱਕ ਸਾਂਝਾ ਵਿਜ਼ਨ ਪੇਪਰ ਵੀ ਜਾਰੀ ਕੀਤਾ। ਇਹ ਬਿਆਨ ਭਾਰਤ ਤੇ ਸੰਯੁਕਤ ਅਰਬ ਅਮੀਰਾਤ ਵਿਚਕਾਰ ਅਗਾਂਹਵਧੂ ਸਾਂਝੇਦਾਰੀ ਲਈ ਇੱਕ ਰੂਪ-ਰੇਖਾ ਤਿਆਰ ਕਰਦਾ ਹੈ ਅਤੇ ਮੁੱਖ ਖੇਤਰਾਂ ਅਤੇ ਨਤੀਜਿਆਂ ਦੀ ਪਹਿਚਾਣ ਕਰਦਾ ਹੈ। ਇਸ ਦਾ ਸਾਂਝਾ ਉਦੇਸ਼ ਅਰਥਵਿਵਸਥਾ, ਊਰਜਾ, ਜਲਵਾਯੂ ਕਾਰਜ, ਉੱਭਰਦੀ ਟੈਕਨੋਲੋਜੀ, ਹੁਨਰ ਤੇ ਸਿੱਖਿਆ, ਭੋਜਨ ਸੁਰੱਖਿਆ, ਸਿਹਤ ਸੰਭਾਲ਼ ਅਤੇ ਰੱਖਿਆ ਅਤੇ ਸੁਰੱਖਿਆ ਸਮੇਤ ਵਿਭਿੰਨ ਖੇਤਰਾਂ ਵਿੱਚ ਨਵੇਂ ਕਾਰੋਬਾਰ, ਨਿਵੇਸ਼ ਅਤੇ ਇਨੋਵੇਸ਼ਨ ਨੂੰ ਉਤਸ਼ਾਹਿਤ ਕਰਨਾ ਹੈ।
ਵਰਚੁਅਲ ਸਮਿਟ ਦੇ ਇੱਕ ਪ੍ਰਮੁੱਥ ਆਕਰਸ਼ਕ ਵਜੋਂ, ਭਾਰਤ-ਯੂਏਈ ਕੰਪੋਜ਼ਿਟ ਆਰਥਿਕ ਗਠਜੋੜ ਸਮਝੌਤੇ  ਉੱਪਰ ਸ਼੍ਰੀ ਪੀਯੂਸ਼ ਗੋਇਲ, ਵਣਜ ਅਤੇ ਉਦਯੋਗ ਮੰਤਰੀ, ਅਤੇ ਯੂਏਈ ਦੇ ਆਰਥਿਕ ਮੰਤਰੀ ਅਬਦੁੱਲਾ ਬਿਨ ਤੂਕ ਅਲ ਮਾਰੀ ਦੁਆਰਾ ਹਸਤਾਖਰ ਕੀਤੇ ਗਏ। ਇਹ ਸਮਝੌਤਾ ਭਾਰਤ ਤੇ ਯੂਏਈ ’ਚ ਕਾਰੋਬਾਰਾਂ ਲਈ ਮਹੱਤਵਪੂਰਨ ਲਾਭ ਪਹੁੰਚਾਏਗਾ, ਜਿਸ ਵਿੱਚ ਵੱਧ ਮਾਰਕਿਟ ਪਹੁੰਚ ਅਤੇ ਘੱਟ ਫੀਸ ਸ਼ਾਮਲ ਹੈ। ਸੀਈਪੀਏ ਕਾਰਨ ਅਗਲੇ ਪੰਜ ਸਾਲਾਂ ਵਿੱਚ ਦੁਵੱਲਾ ਵਪਾਰ ਮੌਜੂਦਾ 60 ਅਰਬ ਡਾਲਰ ਤੋਂ ਵੱਧ ਕੇ 100 ਅਰਬ ਡਾਲਰ ਤੱਕ ਪਹੁੰਚਣ ਦੀ ਉਮੀਦ ਹੈ।
ਦੋਵੇਂ ਨੇਤਾਵਾਂ ਨੇ ਭਾਰਤ ਦੀ ਆਜ਼ਾਦੀ ਦੀ 75ਵੀਂ ਵਰ੍ਹੇਗੰਢ ਅਤੇ ਸੰਯੁਕਤ ਅਰਬ ਅਮੀਰਾਤ ਦੀ ਸਥਾਪਨਾ ਦੇ 50ਵੇਂ ਸਾਲ ਦੇ ਮੌਕੇ 'ਤੇ ਇੱਕ ਸਾਂਝੀ ਯਾਦਗਾਰੀ ਡਾਕ ਟਿਕਟ ਵੀ ਜਾਰੀ ਕੀਤੀ। ਸਮਿਟ ਦੌਰਾਨ ਭਾਰਤ ਅਤੇ ਯੂਏਈ ਦੀਆਂ ਇਕਾਈਆਂ ਦੇ ਦਰਮਿਆਨ ਦੋ ਸਮਝੌਤਿਆਂ ਦਾ ਐਲਾਨ ਵੀ ਕੀਤਾ ਗਿਆ। ਇਹ ਹਨ - ਫੂਡ ਸਕਿਓਰਿਟੀ ਕੋਰੀਡੋਰ ਇਨੀਸ਼ੀਏਟਿਵ 'ਤੇ ਏਪੀਈਡੀਏ ਅਤੇ ਡੀਪੀ ਵਰਲਡ ਅਤੇ ਅਲ ਦਾਹਰਾ ਵਿਚਾਲੇ ਅਨਾਜ ਸੁਰੱਖਿਆ ਲਾਂਘਾ ਪਹਿਲ ਉੱਤੇ ਸਹਿਮਤੀ–ਪੱਤਰ ਅਤੇ ਭਾਰਤ ਦੀ ਗਿਫਟ ਸਿਟੀ ਅਤੇ ਅਬੂ ਧਾਬੀ ਗਲੋਬਲ ਮਾਰਕਿਟ ਵਿਚਕਾਰ ਵਿੱਤੀ ਪ੍ਰੋਜੈਕਟਾਂ ਤੇ ਸੇਵਾਵਾਂ ’ਚ ਸਹਿਯੋਗ ਬਾਰੇ ਸਹਿਮਤੀ–ਪੱਤਰ। ਦੋ ਹੋਰ ਸਹਿਮਤੀ–ਪੱਤਰ - ਇੱਕ ਜਲਵਾਯੂ ਕਾਰਵਾਈ 'ਤੇ ਸਹਿਯੋਗ ਅਤੇ ਦੂਸਰਾ ਸਿੱਖਿਆ 'ਤੇ, ਵੀ ਦੋਵੇਂ ਧਿਰਾਂ ਵਿਚਾਲੇ ਸਹਿਮਤੀ ਬਣੀ ਹੈ।
ਪ੍ਰਧਾਨ ਮੰਤਰੀ ਨੇ ਕੋਵਿਡ ਮਹਾਮਾਰੀ ਦੇ ਦੌਰਾਨ ਭਾਰਤੀ ਭਾਈਚਾਰੇ ਦੀ ਦੇਖਭਾਲ਼ ਕਰਨ ਦੇ ਲਈ ਅਬੂ ਧਾਬੀ ਦੇ ਕ੍ਰਾਊਨ ਪ੍ਰਿੰਸ ਦਾ ਧੰਨਵਾਦ ਕੀਤਾ। ਉਨ੍ਹਾਂ ਨੂੰ ਜਲਦੀ ਹੀ ਭਾਰਤ ਆਉਣ ਦਾ ਸੱਦਾ ਵੀ ਦਿੱਤਾ।
ਟੈਕਸਟਾਈਲ ਮੰਤਰਾਲਾ
ਅੱਠ ਪ੍ਰਵਾਨਿਤ ਪ੍ਰਯੋਗਸ਼ਾਲਾਵਾਂ ਹੁਣ ਕੋਵਿਡ - 19 ਤੋਂ ਬਚਾਅ ਲਈ ਜ਼ਰੂਰੀ ਪੀਪੀਈ ਕਵਰਆਲ ਦੇ ਪ੍ਰੋਟੋਟਾਈਪ ਨਮੂਨਿਆਂ ਦਾ ਟੈਸਟ ਕਰ ਰਹੀਆਂ ਹਨ ; ਇਹ ਸਾਰੀਆਂ ਪ੍ਰਯੋਗਸ਼ਾਲਾਵਾਂ ਐੱਨਏਬੀਐੱਲ ਦੁਆਰਾ ਮਾਨਤਾ ਪ੍ਰਾਪਤ ਹਨ
ਟੈਸਟ ਸਿਹਤ ਅਤੇ ਪਰਿਵਾਰ ਭਲਾਈ ਮੰਤਰਾਲਾ , ਭਾਰਤ ਸਰਕਾਰ ਦੁਆਰਾ ਜਾਰੀ ਤਕਨੀਕੀ ਲੋੜਾਂ ਦੇ ਅਨੁਰੂਪ ਕੀਤੇ ਜਾ ਰਹੇ ਹਨ ; ਹਰੇਕ ਪੀਪੀਈ ਕਵਰਆਲ ਦੇ ਪਾਸ ਕੀਤੇ ਗਏ ਪ੍ਰੋਟੋਟਾਈਪ ਨਮੂਨੇ ਲਈ ਵਿਲੱਖਣ ਪ੍ਰਮਾਣੀਕਰਨ ਕੋਡ  ਜਾਰੀ ਕਰਨ ਦੀ ਵਿਸਤ੍ਰਤ ਪ੍ਰਕਿਰਿਆ ਟੈਕਸਟਾਈਲ ਮੰਤਰਾਲਾ ਦੁਆਰਾ ਜਾਰੀ ਕੀਤੀ ਗਈ ਹੈ
ਸਾਰੇ ਯੂਸੀਸੀ ਪ੍ਰਮਾਣ ਪੱਤਰਾਂ ਦੇ ਵੇਰਵੇ ਡੀਆਰਡੀਓ , ਓਐੱਫਬੀ ਅਤੇ ਐੱਸਆਈਟੀਆਰਏ ਦੀਆਂ ਸਰਕਾਰੀ ਵੈੱਬਸਾਈਟਾਂ ‘ਤੇ ਉਪਲੱਬਧ ਹਨ
ਅੱਠ ਪ੍ਰਯੋਗਸ਼ਾਲਾਵਾਂ ਹੁਣ ਕੋਵਿਡ - 19 ਤੋਂ ਬਚਾਅ ਲਈ ਜ਼ਰੂਰੀ ਪੀਪੀਈ ਕਵਰਆਲ ਦੇ ਟੈਸਟਾਂ ਲਈ ਪ੍ਰਵਾਨ ਹਨ। ਇਹ ਹਨ -  ਸਾਊਥ ਇੰਡੀਆ ਟੈਕਸਟਾਈਲ ਰਿਸਰਚ ਅਸੋਸੀਏਸ਼ਨ  , ਕੋਇੰਬਟੂਰ , ਤਮਿਲ ਨਾਡੂ  ਡੀਆਰਡੀਓ - ਇਨਮਾਸ, ਨਵੀਂ ਦਿੱਲੀ,  ਭਾਰੀ ਵਾਹਨ ਫੈਕਟਰੀ, ਆਵੜੀ , ਚੇਨਈ,  ਸਮਾਲ ਆਰਡਨੈਂਸ ਫੈਕਟਰੀ , ਕਾਨਪੁਰ , ਉੱਤਰ ਪ੍ਰਦੇਸ਼,  ਆਰਡਨੈਂਸ ਫੈਕਟਰੀ, ਕਾਨਪੁਰ , ਉੱਤਰ ਪ੍ਰਦੇਸ਼,  ਆਰਡਨੈਂਸ ਫੈਕਟਰੀ, ਮੁਰਾਦਪੁਰ , ਉੱਤਰ ਪ੍ਰਦੇਸ਼,  ਆਰਡਨੈਂਸ ਫੈਕਟਰੀ, ਅੰਬਰਨਾਥ, ਮਹਾਰਾਸ਼ਟਰ,  ਧਾਤੂ ਅਤੇ ਇਸਪਾਤ ਫੈਕਟਰੀ , ਈਸ਼ਾਪੁਰ , ਪੱਛਮ ਬੰਗਾਲ। ਇਹ ਸਾਰੀਆਂ ਪ੍ਰਯੋਗਸ਼ਾਲਾਵਾਂ ਐੱਨਏਬੀਐੱਲ ਦੁਆਰਾ ਮਾਨਤਾ ਪ੍ਰਾਪਤ ਹਨ।
ਟੈਸਟ ਸਿਹਤ ਅਤੇ ਪਰਿਵਾਰ ਭਲਾਈ ਮੰਤਰਾਲਾ, ਭਾਰਤ ਸਰਕਾਰ ਦੁਆਰਾ 2 ਮਾਰਚ, 2020 ਨੂੰ ਜਾਰੀ ਤਕਨੀਕੀ ਲੋੜਾਂ ਦੇ ਅਨੁਰੂਪ ਕੀਤੇ ਜਾ ਰਹੇ ਹਨ। ਟੈਕਸਟਾਈਲ ਮੰਤਰਾਲੇ ਨੇ 6 ਅਪ੍ਰੈਲ, 2020 ਨੂੰ ਪੀਪੀਈ ਕਵਰਆਲ ਦੇ ਨਿਰਮਾਤਾਵਾਂ ਦੇ ਹਰੇਕ ਪਾਸ ਕੀਤੇ ਗਏ ਪ੍ਰੋਟੋਟਾਈਪ ਨਮੂਨੇ ਲਈ ਵਿਲੱਖਣ ਪ੍ਰਮਾਣੀਕਰਨ ਕੋਡ  ਜਾਰੀ ਕਰਨ ਦੀ ਵਿਸਤ੍ਰਿਤ ਪ੍ਰਕਿਰਿਆ ਨੂੰ ਜਾਰੀ ਕੀਤਾ। ਟੈਕਸਟਾਈਲ ਮੰਤਰਾਲੇ ਨੇ 22 ਅਪ੍ਰੈਲ, 2020 ਨੂੰ ਇਨ੍ਹਾਂ ਪ੍ਰਕਿਰਿਆਵਾਂ ਨੂੰ ਹੋਰ ਜ਼ਿਆਦਾ ਤਰਕਸੰਗਤ ਬਣਾਇਆ।
ਵਿਲੱਖਣ ਪ੍ਰਮਾਣੀਕਰਨ ਕੋਡ  ਦਾ ਭਾਵ ਨਿਰਮਾਤਾ ਦੁਆਰਾ ਜਮ੍ਹਾਂ ਕਰਵਾਏ ਗਏ ਪ੍ਰਤੱਖ ਪ੍ਰੋਟੋਟਾਈਪ ਨਮੂਨੇ ਤੋਂ ਹੈ ਅਤੇ ਇਸ ਨੂੰ ਹਰੇਕ ਨਿਰਮਿਤ ਕਵਰਆਲ ‘ਤੇ ਨਿਰਮਾਤਾ ਦੇ ਨਾਮ, ਨਿਰਮਾਣ ਦੀ ਮਿਤੀ ਅਤੇ ਗਾਹਕ ਦੇ ਨਾਮ ਦੇ ਨਾਲ ਚੰਗੀ ਤਰ੍ਹਾਂ ਅੰਕਿਤ ਕਰਨਾ ਹੁੰਦਾ ਹੈ। ਇਸ ਪ੍ਰਕਿਰਿਆ ਨੂੰ ਸਿਹਤ ਅਤੇ ਪਰਿਵਾਰ ਭਲਾਈ ਮੰਤਰਾਲਾ, ਭਾਰਤ ਸਰਕਾਰ ਅਨੁਸਾਰ ਹਸਪਤਾਲਾਂ ਅਤੇ ਸਿਹਤ ਸੇਵਾ ਸੰਗਠਨਾਂ ਦੀ ਖਰੀਦ ਏਜੰਸੀ - ਮੈਸਰਜ ਐੱਚਐੱਲਐੱਲ ਲਾਈਫਕੇਅਰ ਲਿਮਿਟਿਡ ਦੁਆਰਾ ਖਰੀਦ ਦੇ ਸੰਦਰਭ ਵਿੱਚ ਪੂਰੀ ਤਰ੍ਹਾਂ ਲਾਗੂ ਕੀਤਾ ਗਿਆ ਹੈ।
ਨਿਰਮਾਤਾਵਾਂ ਨੂੰ ਆਪਣੇ ਜਮ੍ਹਾਂ ਕਰਵਾਏ ਗਏ ਨਮੂਨੇ ਦੇ ਨਾਲ ਇੱਕ ਹਲਫਨਾਮਾ ਵੀ ਦਾਖਲ ਕਰਨਾ ਪੈਂਦਾ ਹੈ, ਜਿਸ ਵਿੱਚ ਨਿਰਮਾਣ ਇਕਾਈ, ਜੀਐੱਸਟੀਆਈਐੱਨ ਨੰਬਰ, ਕੰਪਨੀ ਦਾ ਰਜਿਟ੍ਰੇਸ਼ਨ ਨੰਬਰ , ਉਦਯੋਗ ਆਧਾਰ ਨੰਬਰ ਜਾਂ ਡੀਆਈਸੀ ਰਜਿਟ੍ਰੇਸ਼ਨ ਨੰਬਰ ਅਤੇ ਹੋਰ ਉਪਯੁਕਤ ਵੇਰਵਾ ਵੀ ਦਰਜ ਹੋਣਾ ਚਾਹੀਦਾ ਹੈ। ਉਨ੍ਹਾਂ ਨੂੰ ਇਹ ਵੀ ਐਲਾਨ ਕਰਨਾ ਪੈਂਦਾ ਹੈ ਕਿ ਉਹ ਵਪਾਰੀ ਨਹੀਂ, ਟੈਕਸਟਾਈਲ ਨਿਰਮਾਤਾ ਹਨ। ਇਹ ਹਲਫਨਾਮਾ ਯੂਸੀਸੀ ਪ੍ਰਮਾਣ ਪੱਤਰ ਦਾ ਇੱਕ ਹਿੱਸਾ ਹੁੰਦਾ ਹੈ।
ਕੁੱਲ ਯੂਸੀਸੀ ਪ੍ਰਮਾਣ ਪੱਤਰਾਂ ਦੇ ਵੇਰਵੇ ਡੀਆਰਡੀਓ, ਓਐੱਫਬੀ  ਅਤੇ ਐੱਸਆਈਟੀਆਰਏ ਦੀਆਂ ਸਰਕਾਰੀ ਵੈੱਬਸਾਈਟਾਂ ‘ਤੇ ਜਨਤਾ ਦੀ ਜਾਂਚ ਪੜਤਾਲ ਲਈ ਉਪਲੱਬਧ ਹਨ।
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਨੀਰਜ ਚੋਪੜਾ ਨੂੰ ਡਾਇਮੰਡ ਲੀਗ ਟਰਾਫੀ ਜਿੱਤਣ 'ਤੇ ਵਧਾਈ ਦਿੱਤੀ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਪ੍ਰਤਿਸ਼ਠਿਤ ਡਾਇਮੰਡ ਲੀਗ ਟ੍ਰਾਫੀ ਜਿੱਤਣ ਵਾਲੇ ਪਹਿਲੇ ਭਾਰਤੀ ਹੋਣ ‘ਤੇ ਨੀਰਜ ਚੋਪੜਾ ਨੂੰ ਇੱਕ ਵਾਰ ਫਿਰ ਤੋਂ ਇਤਿਹਾਸ ਸਿਰਜਣ ਦੇ ਲਈ ਵਧਾਈ ਦਿੱਤੀ ਹੈ।
ਇੱਕ ਟਵੀਟ ਵਿੱਚ, ਪ੍ਰਧਾਨ ਮੰਤਰੀ ਨੇ ਕਿਹਾ;
"ਪ੍ਰਤਿਸ਼ਠਿਤ ਡਾਇਮੰਡ ਲੀਗ ਟ੍ਰਾਫੀ ਜਿੱਤਣ ਵਾਲੇ ਪਹਿਲੇ ਭਾਰਤੀ ਹੋਣ ‘ਤੇ ਨੀਰਜ ਚੋਪੜਾ  ਨੂੰ ਇੱਕ ਵਾਰ ਫਿਰ ਇਤਿਹਾਸ ਸਿਰਜਣ ਦੇ ਲਈ ਵਧਾਈ। ਉਨ੍ਹਾਂ ਨੇ ਮਹਾਨ ਸਮਰਪਣ ਅਤੇ ਨਿਰੰਤਰਤਾ ਦਾ ਪ੍ਰਦਰਸ਼ਨ ਕੀਤਾ ਹੈ। ਉਨ੍ਹਾਂ ਦੀਆਂ ਵਾਰ-ਵਾਰ ਦੀਆਂ ਸਫ਼ਲਤਾਵਾਂ ਤੋਂ ਪਤਾ ਚਲਦਾ ਹੈ ਕਿ ਭਾਰਤੀ ਐਥਲੈਟਿਕਸ ਸ਼ਾਨਦਾਰ ਪ੍ਰਗਤੀ ਕਰ ਰਿਹਾ ਹੈ।"
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਸਾਬਕਾ ਕੇਂਦਰੀ ਮੰਤਰੀ, ਸ਼੍ਰੀ ਦਿਗਵਿਜੈ ਸਿੰਹ ਝਾਲਾ ਦੇ ਅਕਾਲ ਚਲਾਣੇ ‘ਤੇ ਸੋਗ ਪ੍ਰਗਟਾਇਆ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਸਾਬਕਾ ਕੇਂਦਰੀ ਮੰਤਰੀ, ਸ਼੍ਰੀ ਦਿਗਵਿਜੈ ਸਿੰਹ ਝਾਲਾ ਦੇ ਅਕਾਲ ਚਲਾਣੇ ‘ਤੇ ਸੋਗ ਪ੍ਰਗਟਾਇਆ ਹੈ।
ਇੱਕ ਟਵੀਟ ਵਿੱਚ, ਪ੍ਰਧਾਨ ਮੰਤਰੀ ਨੇ ਕਿਹਾ, “ਸਾਬਕਾ ਕੇਂਦਰੀ ਮੰਤਰੀ, ਸ਼੍ਰੀ ਦਿਗਵਿਜੈ ਸਿੰਹ ਝਾਲਾ ਜੀ ਦੇ ਅਕਾਲ ਚਲਾਣੇ ਤੋਂ ਦੁਖੀ ਹਾਂ। ਉਨ੍ਹਾਂ ਨੇ ਗੁਜਰਾਤ ਅਤੇ ਰਾਸ਼ਟਰੀ ਰਾਜਨੀਤੀ ਵਿੱਚ ਸਰਗਰਮ ਭੂਮਿਕਾ ਨਿਭਾਈ। ਉਨ੍ਹਾਂ ਦੀ ਸਮੁਦਾਇਕ ਸੇਵਾ ਅਤੇ ਵਾਤਾਵਰਣ ਦੀ ਸੁਰੱਖਿਆ ਪ੍ਰਤੀ ਸਮਰਪਣ ਦੇ ਲਈ ਯਾਦ ਕੀਤਾ ਜਾਵੇਗਾ। ਉਨ੍ਹਾਂ ਦੇ ਪਰਿਵਾਰ ਪ੍ਰਤੀ ਸੰਵੇਦਨਾਵਾਂ। ਓਮ ਸ਼ਾਂਤੀ।”
https://twitter.com/narendramodi/status/1378585252931624962